cyanic-selkie/wikianc huggingface dataset:
അലക്സ് കോനാനിഖിൻ
റഷ്യയിലെ കരിയർ
അമേരിക്കൻ ഫെഡറൽ കോടതിയിലെ വാദം പിന്നീട് കാണിക്കുന്നതുപോലെ, അമേരിക്കൻ പ്രോസിക്യൂട്ടർമാരും എഫ്ബിഐ ഉദ്യോഗസ്ഥരും റഷ്യൻ നിയമപാലകരുമായി ഒരു ബന്ധം വളർത്തിയെടുക്കാൻ ആകാംക്ഷയുള്ളതിനാൽ, കൊണാനിഖിനെ നാടുകടത്തണമെന്ന അഭ്യർത്ഥനയിൽ വോൾവോഡെസിനെ സഹായിക്കാൻ അവർ സമ്മതിച്ചിരുന്നതിനാൽ ഈ സമയത്ത് എഫ്ബിഐ മോസ്കോയിൽ ഒരു ഡിവിഷൻ തുറന്നിരുന്നു. എന്നിരുന്നാലും, റഷ്യയ്ക്കും അമേരിക്കയ്ക്കും കൈമാറൽ ഉടമ്പടി ഇല്ലാത്തതിനാൽ, ചെറിയ വിസ ലംഘന പ്രകാരം കുടിയേറ്റ നിയമങ്ങൾ ലംഘിച്ചതിന് അദ്ദേഹത്തെ നാടുകടത്താൻ ശ്രമിക്കാൻ ജസ്റ്റിസ് ഡിപ്പാർട്ട്മെന്റ് ഉദ്യോഗസ്ഥർ സമ്മതിച്ചു. 1999-ൽ കൊനാനിഖിന് ആദ്യമായി രക്ഷാകേന്ദ്രം നൽകിയ സമയത്ത് ഈ ആരോപണം തെറ്റാണെന്ന് തെളിയിക്കപ്പെട്ടു.
കുറിപ്പുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1966-ൽ ജനിച്ചവർ വർഗ്ഗം:റഷ്യൻ ബാങ്കർമാർ
ഝുലൻ ഗോസ്വാമി
ഝുലൻ നിഷിത് ഗോസ്വാമി (ജനനം 25 നവംബർ 1982) ഒരു ഇന്ത്യൻ മുൻ ക്രിക്കറ്റ് താരമാണ്. 2002 മുതൽ 2022 വരെ ഇന്ത്യൻ വനിതാ ക്രിക്കറ്റ് ടീമിനായി കളിച്ചു. ഝുലൻ ഒരു വലംകൈയ്യൻ മീഡിയം ഫാസ്റ്റ് ബൗളറും  വലംകൈയ്യൻ ബാറ്ററും  ആയിരുന്നു. എക്കാലത്തെയും വേഗതയേറിയ (പെൺ) ബൗളർമാരിൽ ഒരാളാണ്, കൂടാതെ വനിതാ ക്രിക്കറ്റിലെ എക്കാലത്തെയും മികച്ച ബൗളർമാരിൽ ഒരാളായി കണക്കാക്കപ്പെടുന്നു. അന്താരാഷ്‌ട്ര മത്സരങ്ങളിൽ ആകെ 255 വിക്കറ്റുകൾ വീഴ്ത്തി, വനിതാ ഏകദിന ക്രിക്കറ്റിൽ ഏറ്റവും കൂടുതൽ വിക്കറ്റ് വീഴ്ത്തിയ റെക്കോഡും സ്വന്തമാക്കി.
അവാർഡുകൾ, ബഹുമതികൾ, പദവികൾ
2007-ൽ ഐസിസി വനിതാ പ്ലെയർ ഓഫ് ദ ഇയർ അവാർഡും 2011-ൽ മികച്ച വനിതാ ക്രിക്കറ്റർക്കുള്ള എം.എ. ചിദംബരം ട്രോഫിയും ഗോസ്വാമി നേടി. ജനുവരിയിൽ ഐസിസി വനിതാ ഏകദിന ബൗളിംഗ് റാങ്കിംഗിൽ അവർ ഒന്നാം സ്ഥാനത്തേക്ക് ഉയർന്നു. 2010 ൽ അർജുന അവാർഡ് നേടിയ ഝുലൻ ഗോസ്വാമിയെ    2012 ൽ രാജ്യം പത്മശ്രീ നൽകി ആദരിച്ചു
കഴിഞ്ഞകാലം
കെ.പി. കേശവമേനോൻ രചിച്ച ആത്മകഥാഗ്രന്ഥമാണ് കഴിഞ്ഞകാലം. ആത്മകഥാഗ്രന്ഥങ്ങൾക്കായി നൽകുന്ന കേന്ദ്ര സാഹിത്യ അക്കാദമി പുരസ്കാരം 1958ൽ ഈ കൃതിയ്ക്ക് ലഭിച്ചു.
വിൽമെർ (ടെക്സസ്)
ഭൂമിശാസ്ത്രം
വിൽമെർ നഗരത്തിന്റെ അക്ഷരേഖാംശങ്ങൾ 32.59083°N, -96.6825°W (32.590743, -96.682619) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 16.7 sqkm ആണ്. ഇതിൽ 16.5 sqkm കരപ്രദേശവും 0.1 sqkm (0.82%) ജലവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
ഹോളി സ്മോക്ക്!
ജെയ്ൻ കാമ്പിയോണിന്റെ സംവിധാനത്തിൽ കേറ്റ് വിൻസ്ലെറ്റും ഹാർവി കെയ്റ്റലും പ്രധാന  കഥാപാത്രങ്ങളെ അവതരിപ്പിച്ച്  1999ൽ പുറത്തിറങ്ങിയ ഓസ്‌ട്രേലിയൻ ചലച്ചിത്രമാണ് ഹോളി സ്‌മോക്ക്.
കഥാസംഗ്രഹം
ഇന്ത്യയിലേക്കുള്ള യാത്രയ്ക്കിടെ 23കാരിയായ റൂത്ത് ബാരൻ എന്ന ഒരു ഓസ്ട്രേലിയൻ യുവതിക്ക് ആത്മീയ ഉണർവ്വുണ്ടാകുന്നു. ബാബ എന്ന വ്യക്തിയുടെ ആശയത്തിൽ ആകൃഷ്ടയായ അവൾ അദ്ദേഹത്തെ തന്റെ ആത്മീയ ആചാര്യനായി സ്വീകരിക്കുന്നു. സിഡ്നിയിലുള്ള അവളുടെ മാതാപിതാക്കളായ ഗിൽബെർട്ടും മിറിയവും തങ്ങളുടെ മകൾ നസ്നി എന്ന പേരിലാണ് മറുപടി പറയുന്നതെന്നും അവൾക്ക് ഇന്ത്യയിൽനിന്നും തിരിച്ചുപോരാൻ ഉദ്ദേശമില്ലെന്നും ഞെട്ടലോടെ അറിയുന്നു. ഗിൽബർട്ട് പക്ഷാഘാതം പിടിപെട്ട് മരണശയ്യയിൽ കിടക്കുകയാണെന്ന് കള്ളം പറഞ്ഞ് റൂത്തിനെ മടക്കിക്കൊണ്ട് വരുന്നതിന്നായി മിറിയം ഇന്ത്യയിലേക്ക് പുറപ്പെടുന്നു. എന്നാൽ ശ്രമം വിഫലമാകുകയും മിറിയം ആസ്മ രോഗിയായിത്തീരുകയും ചെയ്യുന്നു. താൻ ഓസ്ട്രേലിയലേക്ക് ഒപ്പം വരാമെന്ന് റൂത്ത് മിറിയത്തിന്   ഉറപ്പ്   നൽകുന്നു.
അന്നുരാത്രി പിജെ എന്തോ ശബ്ദം കേട്ട് ഞെട്ടി ഉണരുമ്പോൾ കാണുന്നത്  സാരി കൊരുത്തിട്ട മരത്തിനു റൂത്ത് തീയിട്ടതായും അവൾ ആസ്വസ്ഥയായി പൂർണ്ണനഗ്നയായി തനിക്കടുത്തേക്ക് നടന്നുവരുന്നതുമാണ്. റൂത്തും പിജെയും ലൈംഗികബന്ധത്തിലേർപ്പെടുന്നു. ബന്ധപ്പെടുന്നതിനിടെ അരുത് എന്ന് റൂത്ത് ആവശ്യപ്പെട്ടിട്ടും പിജെ റൂത്തിന്റ യോനിക്കുള്ളിൽത്തന്നെ ശുക്ലവിസർജനം നടത്തുന്നു. അടുത്ത പകൽ യ്വോനും റ്റിമ്മും യാനിയും വന്ന് റൂത്തിനേയും പിജെയേയും ഒരു പാർട്ടിക്ക് കൊണ്ടുപോകാൻ വരുന്നു. റൂത്തും പിജെയും ലൈംഗികമായി ബന്ധപ്പെട്ടു എന്നു മനസ്സിലാക്കിയ അവർ പുഞ്ചിരി തൂകുന്നു. പാർട്ടിക്കിടെ റൂത്ത് അമിതമായി മദ്യപിക്കുന്നു.മദ്യലഹരിയിലായ റൂത്തിനെ ചില സാമൂഹ്യവിരുദ്ധർ ഉപദ്രവിക്കാൻ ശ്രമിക്കുമ്പോൾ പിജെ അവളെ രക്ഷിക്കുന്നു. കുടിലിലേക്ക് മടങ്ങിയ ശേഷം റൂത്ത് പിജെയെ അപമാനിക്കുകയും  തന്നെ വദനസുരം ചെയ്യാൻ ആവശ്യപ്പെടുകയും ചെയ്യുന്നു. പിജെയുടെ അസിസ്റ്റന്റും കാമുകിയുമായ കാരൾ അമേരിക്കയിൽനിന്നും എത്തുന്നു. തന്റെ ഫോൺകാൾ എടുക്കാത്തിരുന്നതിന് അവർ പിജെയെ വഴക്കുപറയുകയും അമേരിക്കയിലേക്ക് മടങ്ങാൻ പിജെയോട് ആവശ്യപ്പെടുകയും ചെയ്യുന്നു. നീണ്ടുനിൽക്കുന്ന Deprogramming session ഒരു ദിവസം കൂടി നടത്തണമെന്ന പിജെയുടെ ആവശ്യം കാരൾ അംഗീകരിക്കുന്നു. റൂത്ത് പിജെയെ കുത്തുവാക്കുപറയുകയും തന്റെ വസ്ത്രം പിജെയെ ധരിപ്പിച്ച് ചുണ്ടിൽ ചായം തേച്ച് അദ്ദേഹത്തെ ഷണ്ഡനെപ്പോലെ ആക്കുന്നു. "ദയ കാണിക്കുക(BE KIND) എന്ന് പിജെ റൂത്തിന്റെ നെറ്റിയിൽ എഴുതുന്നു. മനസ്സലിവ് തോന്നിയ റൂത്ത് പശ്ചാത്താപത്താൽ പൊട്ടിക്കരയുകയും തന്നോട് ആരും വൈകാരികമായി അടുക്കുന്നത് ഇഷ്ടമല്ല എന്ന് പറയുകയും ചെയ്യുന്നു.
റൂത്ത് പിജെയിൽനിന്നും വിട്ടുപോകാൻ തീരുമാനിക്കുന്നു. താൻ റൂത്തിനെ പ്രണയിക്കുന്നു എന്ന് മനസ്സിലാക്കിയ പിജെ അവളെ തടയാൻ ശ്രമിക്കുന്നു. അത് കൈയ്യാങ്കളിയിൽ കലാശിക്കുകയും അബദ്ധത്തിലുള്ള പിജെയുടെ ഇടിയേറ്റ് റൂത്ത് ബോധരഹിതയാകുന്നു. റൂത്തിനെ കാറിന്റെ ഡിക്കിയിലടച്ചു പിജെ കാറോടിക്കുന്നു. റോഡിൽവച്ച് റ്റിം, റോബി, യ്വോൻ എന്നിവരെ കണ്ടുമുട്ടുന്നു. റൂത്ത് എങ്ങോട്ടോ ഓടിപ്പോയി എന്നും എല്ലാവരും പലവഴിക്ക് തിരിഞ്ഞ് അവളെ അന്വേഷിക്കണം എന്നും പിജെ ആവശ്യപ്പെടുന്നു. യ്വോൻ തനിക്ക് പിജെക്കൊപ്പം വരണമെന്ന് നിർബന്ധം പിടിക്കുകയും മനസ്സില്ലാമനസ്സോടെ പിജെ സമ്മതിക്കുകയും ചെയ്യുന്നു. യാത്രക്കിടയിൽ ഡിക്കിയിൽനിന്നും റൂത്തിന്റെ ഞരക്കം കേട്ട യ്വോൻ വണ്ടിവനിർത്താൻ പിജെയോട് ആവശ്യപ്പെടുന്നു. യ്വോൻ ഡിക്കി തുറന്നപ്പോൾ റൂത്ത് കാട്ടിലേക്ക് ഓടിപ്പോകുന്നു. പിന്നാലെ ഓടിയ പിജെ റൂത്തിന്റെ കാലുകളിൽ കെട്ടിപ്പിടിച്ചുകൊണ്ട് തനിക്ക് അവളോടുള്ള പ്രേമം വൈകാരികമായി വെളിപ്പെടുത്തുന്നു. പിജെ പെട്ടെന്ന് ശക്തമായ ചൂടേറ്റ് തളർന്നുവീഴുകയും റൂത്തിന്റെ സ്ഥാനത്ത് ദുർഗ്ഗാദേവിയെ കാണുകയും ചെയ്യുന്നു. യ്വോനും റ്റിമ്മും റോബിയും റൂത്തിനെ സഹായിക്കാൻ എത്തുന്നതിനുമുൻപ് ഈ ദർശനം അവസാനിക്കുന്നു. ഇവർ പിജെയെ കൈയ്യേറ്റം ചെയ്യുന്നു. ഇവരെല്ലാവരും ഒരു ട്രക്കിൽ കയറിപ്പോകുന്നു. പിജെയെ ട്രക്കിന്റെ ബെഡ്ഡിൽ ഇട്ടിരിക്കുന്നു. യാത്രക്കിടയിൽ ട്രക്ക് നിർത്താൻ ആവശ്യപ്പെട്ട റൂത്ത് പിജെയെ കെട്ടിപ്പിടിച്ച് ട്രക്കിന്റെ ബെഡ്ഡിൽ കിടക്കുകയും അദ്ദേഹത്തെ ആശ്വസിപ്പിക്കുകയും ചെയ്യുന്നു.
ഒരു വർഷത്തിനുശേഷം ജയ്പ്പൂരിൽനിന്നും റൂത്ത് പിജെക്ക് കത്തയക്കുന്നു. തന്റെ പിതാവ് ഗിൽബർട്ട് തന്നെയും മാതാവിനെയും ഉപേക്ഷിച്ച് സെക്രട്ടറിക്കൊപ്പം ജീവിതം ആരംഭിച്ചു എന്നും, താൻ ഇപ്പോൾ അമ്മക്കൊപ്പമാണെന്നും കത്തിലൂടെ അറിയിക്കുന്നു. താൻ ഇപ്പോഴും ആത്മീയ അന്വേഷണത്തിലാണെന്നും തനിക്കിപ്പോൾ ഒരു കാമുകനുണ്ടെന്നും അറിയിക്കുന്ന റൂത്ത് താനിപ്പോഴും ദൂരത്തിരുന്നുകൊണ്ട് പിജെയെ പ്രണയിക്കുകയാണെന്ന് വ്യക്തമാക്കുന്നു.
അമേരിക്കയിലിരുന്നുകൊണ്ട് പിജെ റൂത്തിന് മറുപടി അയക്കുന്നു. കാരൾ തന്നോട് ക്ഷമിച്ചു എന്നും മർദ്ദനത്തിൽ പരിക്കേറ്റ തന്നെ ശുശ്രൂഷിച്ചു എന്നും   തങ്ങൾക്ക് ഇരട്ടക്കുട്ടികൾ ജനിച്ചു എന്നും അറിയിക്കുന്ന  പിജെ താൻ ഇപ്പോഴും റൂത്തിനെ പ്രണയിക്കുന്നുണ്ട് എന്നും എഴുതിയിരിക്കുന്നു.
ഒളോർ
കേരളത്തിൻറെ ഒരു തനതു മാവിനമാണ് ഒളോർ (Olor). കോഴിക്കോട് ജില്ലയാണ് ഒളോർ മാമ്പഴത്തിൻറെ കേന്ദ്രം. ഇന്ത്യൻ വിപണയിൽ ആദ്യമെത്തുന്ന മാമ്പഴമിതാണ്. ഫെബ്രുവരി - മാർച്ചിൽ പഴുക്കാൻ തുടങ്ങുന്നു. രുചിയിൽ വ്യത്യസ്തമായ ഒളോർ മാമ്പഴത്തിന് പ്രത്യേകിച്ച് വടക്കേ ഇന്ത്യയിൽ ആരാധകരേറെയുണ്ട്.
മാമ്പഴം
ഈ മാമ്പഴത്തിന് ഇടത്തരം വലിപ്പവും കോഴിമുട്ടയുടെ ആകൃതിയുമാണ്.കഴമ്പ് മൃദുവും ചെറിയ തോതിൽ നാരും ഉണ്ട്. മാമ്പഴത്തിന് ടർപ്പന്റൈയിന്റെ നേരിയ ഗന്ധമുണ്ട്.
പുറത്തേക്കുള്ള കണ്ണികൾ
വർഗ്ഗം:മാങ്ങകൾ
പട്ടവാലൻ സ്നാപ്പ്
ആംഗല നാമംblack-tailed godwit എന്നും ശാസ്ത്രീയ നാമം Limosa limosaഎന്നുമുള്ള പട്ടവാലൻ ഗോഡ്വിറ്റ് വലിയ പക്ഷിയാണ്.നീലമുള്ള കൊക്കുണ്ട്. 1758ൽ Carolus Linnaeus ആണ് ഈ പക്ഷിയെ ആദ്യമായി വിവരിച്ചത്.
രൂപ വിവരണം
കറുപ്പും വെള്ളയും നിറത്തിൽ ചിറകിൽ വരകളുണ്ട്. മങ്ങിയ ചാര- തവിട്ടു നിറമാണ്, കേരളത്തിൽ കാണുമ്പോൾ
വിതരണം
ഐസ്‌ലാന്റ് തൊട്ട് യൂറോപ്പ് അടക്കം മദ്ധ്യ ഏഷ്യ വരെ പ്രജനനം നടത്തുന്നു. തണുപ്പു കാലത്ത് ഇന്ത്യൻ ഉപഭൂഖണ്ഡം, ആസ്ട്രേലിയ, പടിഞ്ഞാറൻ യൂറോപ്പ്,പടിഞ്ഞാറൻ ആഫ്രിക്ക എന്നിവിടങ്ങ്ലിൽ കാണുന്നു. ഉൾനാ ടുകളിലും, ശുദ്ധ ജലാശയങ്ങൾക്കടുത്തും ഇവയെ കാണാറുണ്ട്.
രൂപ വിവരണം
നീലമുള്ള, 7.5-12 സെ.മീ നീളമുള്ള കൊക്കുകൾ. ക്ആലും കഴുത്തും നീണ്ടതാണ്. പ്രജനന കാലമല്ലാത്തപ്പോൾ കൊക്ക് മഞ്ഞ നിറമൊ ഓറഞ്ച്ച്-പിങ്കു നിറമൊ ആണ്. കൊക്കിന്റെ അറ്റത്തിനു ഇരുണ്ട നിറം. കാകുകൾ ഇരുണ്ട ചാര നിറമൊ, തവിട്ടു നിറമൊ കറുപ്പൊ ആണ്. പൂവനും പിടയും ഒരേ പോലെ. പ്രജനന കാലമല്ലാത്തപ്പോൾ പ്രജനന കാലമല്ലാത്തപ്പോൾ നെഞ്ചും പുറകും ചാര തവിട്ടു നിറം. പുറകിൽ വരകളുണ്ടാവും.
പറക്കുമ്പോൾ കറുപ്പും വെളുപ്പും ചിറകിലെ പട്ടകളും മുതുകിലെ വെള്ള നിറവും കാണാം. Black-tailed godwits are similar in body size and shape to bar-taileds, but stand taller. 42 സെ.മീ. നീളം 70-82 സെ.മീ. ചിറകു വിരിപ്പും ഉണ്ട്. . പിടയ്ക്ക് പൂവനേക്കാൾ 5% വലിപ്പം കൂടു തലുണ്ട്. പിടയുടെ ക്ൊക്കിന് 12-15% വലിപ്പം കൂടുതലുണ്ട്.
വിതരണം
ഇവയുടെ പ്രജനന സ്ഥലം ഐസ് ലാന്റ് മുതൽ റഷ്യ്യുടെ കിഴക്കു വരെ നീണ്ടു കിടക്കുന്നു. നദീ തടങ്ങളിലും നനവുള്ള സ്ഥലങ്ങളിലും പ്രജനനം നടത്തുന്നു..
ഐസ് ലാന്റിലുള്ള വ അയർലാന്റിലേക്കും ഫ്രാൻസിലേയും നെതർലന്റിലേയും കൂട്ടർ സ്പെയിനിലേക്കും ദേശാടനം നടത്തുന്നു. യൂറോപ്പിൽ നിന്നുള്ള പ്രായമാവാത്ത പക്ഷികൾ ആദ്യത്തെ തണുപ്പുകാലത്ത് ആഫ്രിക്കയിൽ തുടരുകയും രണ്ടാം വർഷം യൂറോപ്പിലേക്ക് യാത്രയാവുകയും ചെയ്യും..
പ്രജനനം
പ്രജനന സ്ഥലത്ത് ഒരു പ്ക്ഷി എത്തി മൂന്നു ദിവസത്തിനകം അതിന്റെ ഇണ തിരിച്ചെത്തും.സമയത്തിനു തിരിച്ചെത്തിയില്ലെങ്കിൽ ഇണകൾ പിരിയും. വളരെ അടുത്തല്ലാതെ കൂട്ടമായാണ്( loose colonies) കൂട് വെയ്കുന്നത്. ഇണ്യെ കിട്ടാത്ത പൂവൻ ഇണയെ ആകർഷിക്കാൻ പ്രദർശനങ്ങൾ നടത്താറുണ്ട്. മുട്ടയുടെ 30-50 മീറ്റർ ഇവ സംരക്ഷിക്കും. . ഉയരമില്ലാത്ത ചെടികൾക്കിടയിൽ നിലത്താണ് കൂട് ഉണ്ടാക്കുന്നത്. മുട്ടകൾ ചെടികൾക്കീടയിൽ ഒളിച്ചു വയ്ക്കും. .
ഒരു തവണ ഒലീവ് നിറത്തിലൊ കടുത്ത തവിട്ടു നിറത്തിലൊ ഉള്ള 3-6 മുട്ടാകൾ ഇടുന്നു. 55 x 37മി.മീ. വലിപ്പവും 39ഗ്രാം തൂക്കവും മുട്ടയ്ക്ക് ഉണ്ടാവും. ഇണകൾ അടയിരുന്നു് 22-24 ദിവസംകൊണ്ട് മുട്ട വിരിയും. കുഞ്ഞുങ്ങൾ 25-30 ദിവസംകൊണ്ട്മ്പറക്കാറാകും.
ഭകഷണം
<br style="clear:both">
അകശേരുകികളാണ് പ്രധാന ഭക്ഷണമെങ്കിലും ജലസസ്യങ്ങളും ഭക്ഷിക്കും.പ്രജനന സമയത്ത് പ്രാണികളേയും തുമ്പികളേയും പുൽച്ചാടികളേയും ഭക്ഷിക്കാറുണ്ട്.വെള്ളത്തിലായിരിക്കുമ്പോൾ മിനിട്ടിൽ 36 തവണയെങ്കിലും തള വെള്ളത്തിൽ മുക്കി ഇരയെ തപ്പും.തറയിൽ മുകളിൽ കാണുന്ന ഭക്ഷണവും കഴിക്കും.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:ദേശാടനപ്പക്ഷികൾ [[Category:Birds of the Philipp
പാരിതോഷിക സമ്പദ് വ്യവസ്ഥ
വിഭവങ്ങളും സമ്പത്തും വിപണിയിൽ വിൽപന നടത്താതെയും ഏതെങ്കിലും കാരാറുകൾ ഇല്ലാതെയും ഭാവിയിൽ പ്രതിഫലം പ്രതീക്ഷിക്കാതെയും കൈമാറ്റം ചെയ്യുന്ന രീതിയാണ് പാരിതോഷിക സമ്പദ് വ്യവസ്ഥ ( Gift economy). ഇത് പരസ്പര കൈമാറ്റ വ്യവസ്ഥയ്ക്കും വിപണിയിലധിഷ്ടിതമായ വ്യാപാര രീതികൾക്കും വിരുദ്ധമായ സാമ്പത്തിക വ്യവസ്ഥയാണ്. ഇങ്ങന കൈമാറ്റം ചെയ്യുമ്പോൾ കൃത്യമായ വില നിശ്ചയിക്കപ്പെടുന്നില്ല. അതുകൊണ്ടുതന്നെ പണമോ മറ്റു വസ്തുക്കളോ കൈമാറ്റത്തിനുള്ള മാധ്യമമായി ഉപയോഗിക്കപ്പെടുന്നില്ല. വലത്ത്‌|ലഘുചിത്രം|Inside Utrecht Giveaway shop. The banner reads "The earth has enough for everyone's need, but not for everyone's greed".
പിള്ളയാർ ചുഴി
ലഘുചിത്രം| പിള്ളയാർ സർക്കിൾ ചിഹ്നം പിള്ളയാർ ചുഴി(பிள்ளையார் சுழி) അല്ലെങ്കിൽ ഗണേശ വൃത്തം എന്നത്  ഡയറികൾ, നോട്ട്ബുക്കുകൾ, ക്ഷണങ്ങൾ എന്നിവയിൽ   പുതിയതായി  എന്തെങ്കിലും എഴുതുന്നതിന്  മുമ്പ് തുടക്കത്തിൽ കുറിച്ചിടുന്ന വിശുദ്ധ ചിഹ്നമാണ്. ദക്ഷിണേന്ത്യയിലും ശ്രീലങ്കയിലുമാണ്  ഇതു പ്രചാരത്തിലുള്ളത്  ഇത് ഗണപതിക്ക് സമർപ്പിച്ചിരിക്കുന്നു, പിള്ളയാർ സൂഴി ശുഭാരംഭത്തിൻറെ   പ്രതീകമാണെന്ന് വിശ്വസിക്കപ്പെടുന്നു. ഈ ചിഹ്നം തമിഴിലും മലയാളത്തിലും ഉ,ഉ(u) എന്ന അക്ഷരത്തിന് സമാനമാണ്. പുരാതന കാലം മുതൽ ഇത് പിന്തുടരുന്നു, ക്ലാസിക്കൽ തമിഴ് സാഹിത്യത്തിൽ ഇതിനെക്കുറിച്ചുള്ള പരാമർശങ്ങൾ കാണപ്പെടുന്നു. കാളിദാസന്റെ എല്ലാ കൃതികളിലും ഈ ചിഹ്നം കാണപ്പെടുന്നു. ഏത് ജോലിയും തടസ്സങ്ങളില്ലാതെ ചെയ്യാൻ സഹായിക്കുന്ന, വിഘ്നേശ്വരൻറെ എന്ന പേരുകൂടിയുള്ള ഗണപതിയുടെ ദക്ഷിണേന്ത്യൻ, തമിഴ് നാമമാണ് പിള്ളയാർ. ഹിന്ദു മതത്തിലെ എല്ലാ വിഭാഗങ്ങളും   വിജയലാഭത്തിനായി  ആദ്യം ആരാധിക്കുന്ന ദേവനാണ് ഗണപതി.
ഈ "൳" ചിഹ്നം മഹാലക്ഷ്മി ദേവിയെ പ്രതിനിധീകരിക്കുന്നുവെന്നും അത് 'ശ്രീ-ശ്രീ-ശ്രീ' എന്ന സംസ്‌കൃത അക്ഷരം എഴുതുന്നതിനുള്ള ബദലാണെന്നും ശ്രീ വൈഷ്ണവർ വിശ്വസിക്കുന്നു.
ഹർസിമ്രത് കൗർ ബാദൽ
ശിരോമണി അകാലിദൾ പാർട്ടിയുടെ നേതാവും പതിനാറാം ലോക്സഭയിലെ ഭക്ഷ്യസംസ്കരണ വ്യവസായ വകുപ്പ് മന്ത്രിയുമാണ് ഹർസിമ്രത് കൗർ ബാദൽ (ജനനം ജൂലൈ 25, 1966). ഭിട്ടിൻഡയിൽ നിന്നുള്ള പാർലമെന്റ് അംഗവുമാണ്.
പിള്ളയാർ ചുഴി
അവലംബങ്ങൾ
വർഗ്ഗം:ഇന്ത്യൻ സംസ്കാരം വർഗ്ഗം:തമിഴ് സംസ്കാരം വർഗ്ഗം:തമിഴ്‌നാട് വർഗ്ഗം:തമിഴ്
ഹർസിമ്രത് കൗർ ബാദൽ
ജീവിതരേഖ
1966 ജൂലൈ 25ന് സത്യജിത്തിന്റെ മകളായി ഡൽഹിയിൽ ജനിച്ചു. ടെക്സറ്റൈൽ ഡിസൈനിൽ മെട്രിക്കുലേറ്റ് ബിരുദം നേടിയിട്ടുണ്ട്.
നാന്നി ഛാൻ
പെൺകുഞ്ഞുങ്ങളെയും മരങ്ങളെയും സംരക്ഷിക്കുക എന്ന ലക്ഷ്യമുള്ള നാന്നി ഛാൻ എന്ന പ്രസ്ഥാനം തുടങ്ങിയത് ഹർസീമ്രത് കൗർ ബാദലാണ്.
ഭഹാവൽനഗർ ജില്ല
പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ്‌ ഭഹാവൽനഗർ. സ്വാതന്ത്ര്യത്തിന് മുമ്പ് ഭഹാവൽപൂർ സംസ്ഥാനത്തിന്റെ ഭാഗമായിരുന്നു ഇത്.കിഴക്ക് തെക്കായി ഇന്ത്യയുമായി അതിർഥി പങ്കിടുന്ന ജില്ലയാണിത്.
ഭരണ സംവിധാനം
8,878 ചതുരശ്ര കിലോമീറ്റർ ആണ് വിസ്തീർണ്ണം.അഞ്ച് താലൂക്കുകളും 118 യൂനിയൻ കൗൺസിൽസും ഇതിലുൾപ്പെടുന്നു.
ഭാഷ
1998ലെ കണക്കനുസരിച്ച് 1.3 മില്യൺ ജനങ്ങൾ ഇവിടെ സംസാരിക്കുന്ന ഭാഷ പഞ്ചാബി തന്നെയാണ്.പഞ്ചാബി ഭാഷയുടെ വകഭേദമായ മജ്ഹി,മാൽവി ആണ് ഇവിടത്തുകാർ സംസാരിക്കുന്നത്.ഉറുദു ആണ് ദേശീയ ഭാഷയെങ്കിലും വിദ്യാസമ്പന്നരായ പലരും ഇംഗ്ലീഷും സംസാരിക്കുന്നുണ്ട്.
അവലംബം
വർഗ്ഗം:പഞ്ചാബിലെ ജില്ലകൾ (പാകിസ്താൻ) വർഗ്ഗം:ഭഹാവൽനഗർ ജില്ല
ഹരികഥ
ഭക്തിഭാവപ്രധാനമായ കഥകൾ ഗാനാലാപത്തോടെ പ്രസംഗരൂപത്തിൽ അവതരിപ്പിയ്ക്കുന്ന ഒരു കലാരൂപമാണ് ഹരികഥ. കേരളത്തിലെ ക്ഷേത്രാങ്കണങ്ങളിൽ ഹരികഥ ഇരുപതാം നൂറ്റാണ്ടിന്റെ ആദ്യപാദങ്ങളിലാണ് അവതരിപ്പിക്കപ്പെട്ടിരുന്നത്. ഭാരതത്തിന്റെ വിവിധഭാഗങ്ങളിൽ വ്യത്യസ്തമായ പേരുകളിലാണ് ഇത് നിലവിലിരുന്നത്. ഉത്തരഭാരതത്തിൽ ഇത് രാസോ എന്നും ആന്ധ്രാപ്രദേശിൽ ഇത് ബുറാക്കഥ എന്നും അറിയപ്പെട്ടു. തമിഴ്നാട്ടിലും കേരളത്തിലും ഇത് ഹരികഥയെന്ന പേരിലാണ് അറിയപ്പെട്ടത്. ഹരികഥ, ഹരികഥാകാലക്ഷേപം, കഥാകാലക്ഷേപം, സദ്കഥാകാലക്ഷേപം എന്നീ പേരുകളിലും ഈ കലാരൂപം അറിയപ്പെട്ടിരുന്നു.
ഉറവിടം
രാമായണം, മഹാഭാരതം, ഭാഗവതം എന്നീ പുരാണങ്ങളിൽ നിന്നുള്ള കഥകളാണ് ഹരികഥയ്ക്ക് നിദാനമാകുന്നത്. അജാമിളമോക്ഷം, കുചേലോപഖ്യാനം, രുക്മിണീ സ്വയംവരം, ഭക്തപ്രഹ്ലാദൻ, ഭക്തകുചേലൻ എന്നിവ ഹരികഥയ്ക്ക് ഉപയുക്തമായ രീതിയിൽ രചിയ്ക്കപ്പെട്ടവയാണ്.
അവലംബം
വർഗ്ഗം:കേരളത്തിലെ കലകൾ
പയ്യനാട് സ്റ്റേഡിയം
മലപ്പുറം ജില്ലയിലെ മഞ്ചേരി നഗരസഭാ പരിധിയിൽ സ്ഥിതി ചെയ്യുന്ന ഫുട്ബോൾ സ്റ്റേഡിയം ആണ് മലപ്പുറം ഡിസ്ട്രിക്റ്റ് സ്പോട്സ് കോംപ്ളക്സ് സ്റ്റേഡിയം, മഞ്ചേരി സ്റ്റേഡിയം എന്നീ പേരുകളിൽ അറിയപ്പെടുന്ന പയ്യനാട് സ്റ്റേഡിയം. മലപ്പുറം ജില്ലയിലെ ഏറ്റവും വലിയ സ്റ്റേഡിയം ആണിത്.
അവലംബം
വർഗ്ഗം:മലപ്പുറം ജില്ലയിലെ കെട്ടിടങ്ങളും നിർമ്മിതികളും
ടെലികൺവെർട്ടർ
ലഘുചിത്രം| ഒരു ക്യാമറയ്ക്കും ലെൻസിനുമിടയിൽ ഘടിപ്പിക്കുന്ന ടെലികൺവെർട്ടർ വലത്ത്‌|ലഘുചിത്രം|2 × ടെലികൺവെർട്ടറുള്ള ഒളിമ്പസ് ഇസി -20 1 - ക്യാമറ ലെൻസ് 2 - ടെലികൺവെർട്ടർ 3 - ക്യാമറ ബോഡി പ്രധാന ലെൻസിന്റെ ഫോക്കൽ ദൂരം വർദ്ധിപ്പിക്കാൻ ക്യാമറയ്ക്കും ഫോട്ടോഗ്രാഫിക് ലെൻസിനുമിടയിൽ ഘടിപ്പിക്കാൻ സാധിക്കുന്ന സെക്കൻഡറി ലെൻസാണ് ടെലികൺവെർട്ടർ എന്ന് അറിയപ്പെടുന്നത്. ഇത് ചിലപ്പോൾ ടെലി എക്സ്റ്റെൻഡർ എന്നും അറിയപ്പെടുന്നു. 2× ടെലികൺവെർട്ടർ 35 എംഎം ക്യാമറയിൽ, നടുവിലെ 12×18 ഭാഗം 24×36 എന്ന തലത്തിലേക്ക് വലുതാക്കും.
ടെലികൺവെർട്ടറുകൾ സാധാരണയായി 1.4×, 1.7×, 2×, 3× എന്നിങ്ങനെ പല അളവിൽ ലഭ്യമാണ്. 1.4×, 2× എന്നിവയാണ് ഏറ്റവും സാധാരണമായത്. ഒരു 2× ടെലികൺവെർട്ടർ ക്യാമറയിലെ പ്രധാന ലെൻസിന്റെ ഫോക്കൽ ദൈർഘ്യം ഇരട്ടിയാക്കുന്നു. ഫോക്കൽ ദൂരം ഇരട്ടിയാക്കുന്നതിനോടൊപ്പം 2× ടെലികൺ‌വെർട്ടർ പ്രകാശത്തെ 1/4 ആയി കുറയ്ക്കുകയും ഫോക്കൽ അനുപാതം ഇരട്ടിയാക്കുകയും, ഒരു ചിത്രത്തിന്റെ റസലൂഷൻ പകുതിയാക്കുകയും ചെയ്യുന്നു.
കുറച്ച് മന്ദഗതിയിലുള്ള ലെൻസുകളിൽ, ടെലികൺവെർട്ടർ ഉപയോഗം ക്യാമറയുടെ ഓട്ടോഫോക്കസ് സിസ്റ്റം പ്രവർത്തിക്കാത്ത വിധം അപ്പർച്ചർ കുറയ്‌ക്കാം. ക്യാമറ സിസ്റ്റത്തെ ആശ്രയിച്ച്, ഇത് f/5.6 മുതൽ f/8 വരെയാകാം.
സാധാരണയായി ഒരു ടെലികൺവെർട്ടർ പരിമിതമായ എണ്ണം ലെൻസുകളിൽ മാത്രമേ പ്രവർത്തിക്കൂ. സാധാരണയായി ഒരേ നിർമ്മാതാവ് നിർമ്മിച്ച ടെലിഫോട്ടോ ലെൻസുകൾ ആ കമ്പനിയുടെ ലെൻസിൽ മാത്രമേ ഉപയോഗിക്കാൻ പറ്റൂ. ഒരു മൂന്നാം കക്ഷി നിർമ്മാതാവ് ഏതെങ്കിലുമൊരു കമ്പനി ലെൻസുമായി പൊരുത്തപ്പെടുന്ന നിലയിൽ നിർമ്മിച്ചവ, ആ കമ്പനി ലെൻസിൽ മാത്രമേ ഉപയോഗിക്കാൻ കഴിയൂ.
നിലവിലുള്ള ലെൻസിനൊപ്പം ഒരു ടെലികൺവെർട്ടർ ഉപയോഗിക്കുന്നത്, ഫോക്കൽ ദൂരം കൂടിയ മറ്റൊരു ടെലിഫോട്ടോ ലെൻസ് വാങ്ങുന്നതിനേക്കാൾ സാമ്പത്തികമായി മെച്ചമുണ്ടാക്കും. പക്ഷേ ടെലികൺവെർട്ടർ നിലവിലുള്ള ഇമേജ് സർക്കിളിനെ വലുതാക്കുന്നതിനാൽ, ഇത് ഒപ്റ്റിക്കൽ വ്യതിയാനങ്ങളെയും വർദ്ധിപ്പിക്കും.
ടെലിസൈഡ് കൺവെർട്ടർ
ലഘുചിത്രം|ടെലിസൈഡ് കൺവെർട്ടർ ക്രോസ് സെക്ഷൻ പ്രൈമറി ലെൻസിനും ക്യാമറ ബോഡിക്കും ഇടയിൽ വെക്കുന്നതിന് പകരം, പ്രധാന ലെൻസിന്റെ മുന്നിൽ വെക്കുന്നവയാണ് ടെലിസൈഡ് കൺവെർട്ടറുകൾ. വീഡിയോ ക്യാമറകളുടെയും ലെൻസ് മാറ്റാൻ പറ്റാത്ത തരം ബ്രിഡ്ജ് ക്യാമറകളിലും ആണ് ടെലിസൈഡ് കൺവെർട്ടറുകൾ ഉപയോഗിക്കുന്നത്. അവ സാധാരണയായി ചിത്രത്തിന്റെ തെളിച്ചം കുറയ്ക്കാത്ത അഫോക്കൽ ലെൻസുകളാണ്. പക്ഷേ ഇത്തരം ലെൻസുകൾ പ്രധാന ലെൻസിന്റെ ഗുണനിലവാരത്തിൽ വ്യതിയാനങ്ങൾ വരുത്താൻ സാധ്യതയുണ്ട്.
എക്സ്റ്റൻഷൻ ട്യൂബുകൾ
ടെലികൺ‌വെർ‌ട്ടറുകൾ പലപ്പോഴും‌ എക്ടെൻഷൻ ട്യൂബുകളുമായി തെറ്റിദ്ധരിക്കപ്പെടാറുണ്ട്. എക്സ്റ്റൻഷൻ ട്യൂബുകൾ യഥാർഥത്തിൽ മാഗ്‌നിഫിക്കേഷൻ‌ വർദ്ധിപ്പിക്കുന്നതിന് രൂപകൽപ്പന ചെയ്‌തിരിക്കുന്ന ഒപ്റ്റിക്കൽ‌ ഘടകങ്ങൾ (ലെൻസ്) ഇല്ലാത്ത ഉപകരണമാണ്.
പരാമർശങ്ങൾ
വർഗ്ഗം:ഫോട്ടോഗ്രാഫി ലെൻസുകൾ
ദൃശ്യസന്നിവേശം
ഒരു ചലച്ചിത്രത്തിന്റെ നിർമ്മാണപ്രക്രിയയിൽ വളരെ പ്രധാനപ്പെട്ട ഒരു പ്രക്രിയ ആണ് ദൃശ്യസന്നിവേശം അഥവാ ചിത്രസംയോജനം (Film editing).വിവിധ സ്ഥലങ്ങളിലോ വ്യത്യസ്തസമയങ്ങളിലോ ചിത്രീകരിക്കുന്ന ദൃശ്യങ്ങളെ കഥയുടെ ഒഴുക്കിനനുസരിച്ച് അടുക്കിവെക്കുന്ന ഈ പ്രവർത്തനത്തിൽ ചിത്രീകരണസമയത്ത് അനാവശ്യമായി വന്ന ദൃശ്യങ്ങളെ ഒഴിവാക്കി ആവശ്യമുള്ളവ മാത്രം തിരഞ്ഞെടുക്കുന്നു. ഇവയെ കഥ, സംഭാഷണങ്ങൾ, അഭിനേതാവിന്റെ പ്രകടനം, സംഗീതം തുടങ്ങി പല ഘടകങ്ങൾ ആസ്പദമാക്കി വിളക്കിച്ചേർക്കുക എന്നത് ഒരേ സമയം ക്രിയാത്മകതയും സാങ്കേതികവൈദഗ്ദ്ധ്യവും ആവശ്യമുള്ള ജോലി ആണ്.
ഒരു ചലച്ചിത്രത്തിന്റെ ഏറ്റവും അടിസ്ഥാനഘടകം എന്നു പറയുന്നത് ഒരു ഫ്രെയിമിനെ ആണ്. ഒരു ഫ്രെയിം(frame) എന്നത് നിശ്ചലഛായാഗ്രഹണത്തിലെ ഒരു ഫ്രെയിമിനു തുല്യമാണ്.സാധാരണ ഗതിയിൽ ഒരു സെക്കന്റ് ദൃശ്യത്തിൽ ഇത്തരത്തിലുള്ള 24 ഫ്രെയിമുകൾ കാണും. ഇത്തരത്തിൽ തുടർച്ചയായി ചിത്രീകരിക്കപ്പെടുന്നതും ഇടമുറിയാത്തതുമായ ദൃശ്യശകലത്തെ ഷോട്ട്(shot) എന്നു പറയുന്നു. ഒരു ഷോട്ടിന്റെ ദൈർഘ്യം എത്രയുമാകാം. പൊതുവെ ഒരു തവണ ക്യാമറ ഓൺ ആക്കി ഓഫ് ആക്കുന്ന സമയത്ത് ചിത്രീകരിക്കപ്പെടുന്നതയിരിക്കും ഒരു ഷോട്ട്.(ടൈം ലാപ്സ് ഫോട്ടോഗ്രഫി പോലുള്ള സങ്കേതത്തിൽ ഈ നിർവചനം ശരിയല്ല.) ഇത്തരത്തിൽ ഒരു സ്ഥലത്തുതന്നെ ഒരെ സമയത്ത് നടക്കുന്നതായി ചിത്രീകരിക്കപ്പെട്ട ഒന്നിലധികം ഷോട്ടുകൾ ക്രമത്തിൽ അടുക്കിച്ചേർക്കുമ്പോൾ ഒരു സീൻ(scene) സൃഷ്ടിക്കപ്പെടുന്നു.
ചലച്ചിത്രനിർമ്മാണ പ്രക്രിയയുടെ പോസ്റ്റ് പ്രൊഡക്ഷൻ പ്രക്രിയയുടെ സാങ്കേതിക ഘടകമാണ് ഫിലിം എഡിറ്റിംഗ്. ഡിജിറ്റൽ ടെക്നോളജിയുടെ ഉപയോഗം ഉൾപ്പെടുന്ന സിനിമയുമായി ബന്ധപ്പെട്ട പരമ്പരാഗത പ്രക്രിയയിൽ നിന്നാണ് ഈ പദം ലഭിക്കുന്നത്. അസംസ്കൃത ഫൂട്ടേജൊടൊപ്പമാണ് സിനിമ എഡിറ്റർ പ്രവർത്തിക്കുന്നത്, ഷോട്ടുകൾ തിരഞ്ഞെടുത്ത് ഒരു ഫിനിഷ് മോഷൻ പിക്ചർ സൃഷ്ടിച്ച സീക്വൻസുകളായി അവയെ സംയോജിപ്പിക്കുന്നു. ഫിലിം എഡിറ്റിംഗ് എന്നത് ഒരു കലയും വൈദഗ്ദ്ധ്യവുമാണ്. കലാപ്രകടനവും, നോവലുകളും മറ്റും പോലുള്ള കലാരൂപങ്ങളിൽ എഡിറ്റിംഗ് പ്രക്രിയക്ക് വളരെ സാമ്യം ഉണ്ട്. ഫിലിം എഡിറ്റിംഗിനെ "അദൃശ്യ ആർട്ട്" എന്ന് വിശേഷിപ്പിക്കാറുണ്ട്. കാരണം, അത് നല്ല രീതിയിലാണെങ്കിൽ, കാഴ്ചക്കാരന് അയാളുടേതോ, എഡിറ്ററിന്റെ പ്രവർത്തനത്തെക്കുറിച്ചറിയാത്തതോ ആകാംക്ഷയുമാകാം. ഏറ്റവും അടിസ്ഥാനപരമായ തലത്തിൽ, സിനിമയെ എഡിറ്റിംഗാണ് കല, സാങ്കേതികത, ഷോട്ടുകൾ കൂട്ടിച്ചേർക്കാനുള്ള ശ്രമം. ഒരു എഡിറ്ററുടെ ജോലി മെക്കാനിക്കടുത്ത് ഒരു സിനിമയെ ഒരുമിച്ച് ചിത്രീകരിക്കുന്നത്, ഫിലിം സ്ലേറ്റുകൾ മുറിക്കുകയോ സംഭാഷണ രംഗങ്ങൾ എഡിറ്റ് ചെയ്യുകയോ അല്ല. സിനിമയുടെ എഡിറ്റർ, ചിത്രങ്ങൾ, കഥ, സംഭാഷണം, സംഗീതം, പയറ്റിങ്, അതുപോലെ അഭിനേതാക്കളുടെ പ്രകടനങ്ങളെ ഫലപ്രദമായി "ഭാവനയിൽ" സൃഷ്ടിച്ച് സൃഷ്ടിക്കുകയും ഒരു ചിത്രമെടുക്കൽ മുഴുവൻ കരസ്ഥമാക്കാനും സിനിമ തയ്യാറാക്കുകയും വേണം. ഒരു സിനിമ നിർമ്മിക്കുന്നതിൽ എഡിറ്റർമാർ സാധാരണയായി ചലനാത്മകമായ ഒരു പങ്ക് വഹിക്കുന്നു. ചില സമയങ്ങളിൽ, സന്നദ്ധപ്രവർത്തകർ അവരുടെ സ്വന്തം ചിത്രങ്ങൾ എഡിറ്റ് ചെയ്യുകയാണ്, ഉദാഹരണത്തിന്, അകരാ കുരസോവ, ബഹാം ബൈസായി, കൊൻ ബ്രദേഴ്സ്. ഡിജിറ്റൽ എഡിറ്റിങ്ങിന്റെ ആവിർഭാവത്തോടെ സിനിമാ എഡിറ്റർമാർക്കും അവരുടെ സഹായികൾക്കും മറ്റുള്ളവരുടെ ഉത്തരവാദിത്തങ്ങൾ നിർവഹിച്ച നിരവധി ചിത്രങ്ങൾക്ക് ഉത്തരവാദികളായിട്ടുണ്ട്. ഉദാഹരണമായി, കഴിഞ്ഞ വർഷങ്ങളിൽ, ചിത്രം എഡിറ്റർമാർ ആ ചിത്രത്തിൽ മാത്രം കൈകാര്യം ചെയ്തു. ചിത്രം എഡിറ്ററുടെയും ഡയറക്റ്ററുടെയും കീഴിലുള്ള എഡിറ്റിംഗ് പ്രക്രിയയുടെ മറ്റ് വശങ്ങളിലെ പ്രായോഗികതയുമായി ബന്ധപ്പെട്ട ശബ്ദങ്ങൾ, സംഗീതം, (കൂടുതൽ അടുത്തകാലത്ത്) വിഷ്വൽ ഇഫക്ടുകൾ. എന്നിരുന്നാലും, ഡിജിറ്റൽ സംവിധാനങ്ങൾ ചിത്രീകരണ എഡിറ്ററിൽ ഈ ഉത്തരവാദിത്തങ്ങളെ കൂടുതലായി ഉയർത്തിയിട്ടുണ്ട്. സാധാരണയായി താഴ്ന്ന ബഡ്ജറ്റ് ചിത്രങ്ങളിൽ, എഡിറ്റർ ചിലപ്പോൾ മ്യൂസിക് മ്യൂസുകളിൽ വെട്ടിമുറിക്കുക, വിഷ്വൽ ഇഫക്റ്റുകൾ പരിഹരിക്കുക, താൽക്കാലിക ശബ്ദ ഇഫക്റ്റുകൾ അല്ലെങ്കിൽ മറ്റ് ശബ്ദ മാറ്റിസ്ഥാപിക്കൽ എന്നിവ ചേർക്കുക. ഈ താൽക്കാലിക മൂലകങ്ങൾ സാധാരണയായി ചിത്രം നിർമ്മിക്കാൻ സൗണ്ട്, മ്യൂസിക്, വിഷ്വൽ ഇഫക്ട്സ് ടീമുകൾ വാടകയ്ക്കെടുത്തിട്ടുള്ള കൂടുതൽ പരിഷ്കൃതമായ അവസാന ഘടകങ്ങൾ ഉപയോഗിച്ച് മാറ്റിസ്ഥാപിക്കുന്നു.
വർഗ്ഗം:ചലച്ചിത്രസങ്കേതങ്ങൾ
ബർത്തോളിൻ ഗ്രന്ഥിയിലെ കാൻസർ
ബർത്തോളിൻ ഗ്രന്ഥി യിൽ ഉണ്ടാകുന്ന അർബ്ബുദമാണിത്. ബർത്തോളിം ഗ്രന്ഥി അഥവാ ഗ്രേറ്റർ വെസ്റ്റിബുലാർ ഗ്രന്ഥി എന്നീ പേരുകളിൽ അറിയപ്പെടുന്ന ഇവ പയറു മണിയുടെ വലിപ്പമുള്ള യോനിയുടെ ഇരുവശങ്ങളിലുമായി കാണപ്പെടുന്ന ലൂബ്രിക്കേഷൻ ഗ്രന്ഥികൾ ആണ്. ഇത് കണ്ടെത്തിയ കാസപർ ബർത്തോളിൻ എന്ന ഭിഷഗ്വരന്റെ പേരിലാണ് ഇത് അറിയപ്പെടുന്നത്.
ആണുങ്ങളിൽ ഈ ഗ്രന്ഥിയ്ക്കു പകരം ബൽബോയൂറെത്രൽ ഗ്രന്ഥികൾ കാണപ്പെടുന്നു. ഈ ഗ്രന്ഥികൾ പെരിനിയൽ സഞ്ചിയുടെ ആഴത്തിൽ ആണ് കാണുന്നത് എങ്കിൽ സ്ത്രീകളിൽ ഇതെ സഞ്ചിയുടെ ഉപരിഭാഗത്താണിതുള്ളത്. ഗ്രന്ഥിയിൽ നിന്ന് യോനിയിലേക്കുള്ള കുഴലുകൾക്ക് 1.5 മുതൽ 2.0 സെന്റിമീറ്റർ വരെ നീളം ഉണ്ടാകും. നേവിക്കുലാർ ചുഴിയിലേക്കാണ് കുഴലുകൾ തുറക്കുന്നത്.
ചരിത്രം
ലഘുചിത്രം|De ovariis mulierum et generationis historia epistola anatomica, 1678 ഈ ഗ്രന്ഥികളെക്കുറിച്ച് ആദ്യമായി പ്രതിപാദിച്ചിട്ടുള്ളത് ഡാനിഷ് ശരീരശാസ്ത്രജ്ഞനായ കാസ്പർ ബർത്തോളിൻ രണ്ടാമൻ ആണ്. ((1655–1738). മനുഷ്യരിൽ കണ്ടെത്തുന്നതിനു മുൻപായി ജോസഫ് ഗുഷാഡ് ഡുവെണി (1648-1730)എന്ന ഫ്രഞ്ച് ശരീര ശാസ്ത്രജ്ഞനുമൊത്ത് പശുക്കളിൽ ഇതേ ഗ്രന്ഥികളിൽ കണ്ടെത്തുകയുണ്ടായി. ചില സ്രോതസ്സുകളിൽ ഈ കണ്ടുപിടുത്തത്തെ കാസ്പറിന്റെ മുത്തച്ഛനായ കാസ്പർ ബർത്തോളിൽ ഒന്നാമന്റെ(1585–1629) പേരിൽ തെറ്റായി രേഖപ്പെടുത്തിക്കാണുന്നു.
പ്രവർത്തനം
ബർത്തോളിൻ ഗ്രന്ഥികൾ ലൈംഗിക ഉത്തേജനം സംഭവിക്കുന്ന സമയത്ത് പ്രവർത്തിക്കുകയും യോനിയിൽ വഴുവഴുപ്പുള്ള ദ്രാവകം സ്രവിക്കുകയും ചെയ്യുന്നു. ലൈംഗിക വേഴ്ച സുഖകരമാകാൻ ഇവ സഹായിക്കുന്നു. ബർത്തോളിൻ ദ്രാവകം ചെറിയ രീതിയിൽ യോനിയ്ക്ക് നനവു നൽകാൻ സഹായിക്കുന്നു. ഇതും യോനിയിലുള്ള മറ്റു ഗ്രന്ഥികളും ചേർന്ന് യോനിയ്ക്ക് വഴുവഴുപ്പ് നൽകാൻ സഹായിക്കുന്നു. എല്ലാ സ്ത്രീകളിലും ഇത് ഒരേ അളവിലല്ല ഉണ്ടാകുന്നത്. ചിലരിൽ ഇത് ചെറിയ അളവിൽ മാത്രമേ ഉത്പാദിപ്പിക്കപ്പെടുന്നുള്ളൂ എങ്കിൽ മറ്റു ചിലരിലാകട്ടെ പുറത്തേഉക്ക് കുറുകി ഒഴുകുന്ന അളവിൽ ധാരാളമായി ഉണ്ടാകുന്നു. ദിവസേനം 6 ഗ്രാം എന്നയളവിൽ ഇവ ഉത്പാദിപ്പിക്കപ്പെടുന്നു. ഈ ദ്രാവകത്തിൽ പൊട്ടാസിയം അധികമായും സോഡിയം ചെറിയ അളവിലും കാണപ്പെടുന്നും അമ്ലത 4.7 ആണ്.
രോഗകാരികൾ
ബർത്തോളിൻ ഗ്രന്ഥിയിലെ കുഴലുകൾ അടയാനും അതുമൂലം വേദനയുണ്ടാകാനും സാധ്യതയുണ്ട്. ഇത് ബർത്തോളിനൈറ്റിസ് അഥവാ ബർത്തോളിൻസ് സിസ്റ്റ് എന്നറിപ്പെടുന്നു. ഒരു ബർത്തോളിൻ സിസ്റ്റ് പിന്നീട് അണുക്കൾ ബാധിക്കാനും പഴുപ്പ് ബധിച്ച് വീക്കം വെയ്ക്കുവാനും കാരണമായേക്കാം. അഡിനോ കാർസിനോമ അഥവാ ഗ്രന്ഥികളിലെ അർബ്ബുദം വളരെ കുറച്ചു മാത്രമേ കാണപ്പെടുന്നുള്ളൂ. മറ്റു മുഴകൾ ഇതിനേക്കാൾ വിരളമാണ്. വജൈനൽ കാർസിനോമകളിൽ 1% മാത്രമേ ബർത്തോളിൻ ഗ്രന്ഥിയുടെ അർബ്ബുദം ഉണ്ടാവുന്നുള്ളൂ.
ഡേവിഡ് ജൂലിയസ്
ഒരു അമേരിക്കൻ ഫിസിയോളജിസ്റ്റാണ് '''ഡേവിഡ് ജെ. ജൂലിയസ്''' (ജനനം: നവംബർ 4, 1955). താപ ഉത്തേജകങ്ങളും പ്രകൃതിദത്ത ഉൽ‌പ്പന്നങ്ങളും കണ്ടെത്തുന്നതിന് അടിസ്ഥാനമായ തന്മാത്രാ സംവിധാനങ്ങളെക്കുറിച്ചുള്ള അദ്ദേഹത്തിന്റെ പ്രവർത്തനത്തിന് പ്രശസ്തനാണ്. സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ പ്രൊഫസറായ അദ്ദേഹം 2010 ലെ ലൈഫ് സയൻസ്, മെഡിസിൻ ഷാ സമ്മാനം നേടി. 2021 -ലെ വൈദ്യശാസ്ത്രത്തിലെ നൊബേൽ പുരസ്കാരം ഡേവിഡ് ജൂലിയസ് നേടി.
വിദ്യാഭ്യാസം
ബ്രൈടൺ ബീച്ച് സ്വദേശിയായ ജൂലിയസ് 1977 ൽ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ബിരുദം നേടി. 1984 ൽ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് ജെറമി തോണറുടെയും റാണ്ടി സ്‌കെക്മാന്റെയും സംയുക്ത മേൽനോട്ടത്തിൽ ഡോക്ടറേറ്റ് നേടി. 1989 ൽ കൊളംബിയ യൂണിവേഴ്സിറ്റിയിൽ റിച്ചാർഡ് ആക്സലിനൊപ്പം പോസ്റ്റ്-ഡോക്ടറൽ പരിശീലനം പൂർത്തിയാക്കിയ അദ്ദേഹം അവിടെ സെറോടോണിൻ 1 സി റിസപ്റ്ററിന്റെ ക്ലോൺ ചെയ്യുകയും സ്വഭാവ സവിശേഷത കാണിക്കുകയും ചെയ്തു.
ഗവേഷണ ജീവിതം
1997-ൽ ജൂലിയസിന്റെ ലാബ് മുളകിനെ എരിവുള്ളതാക്കുന്ന ക്യാപ്സൈസിനെ കണ്ടെത്തുന്ന റിസപ്റ്ററായ TRPV1 ക്ലോൺ ചെയ്യുകയും കാരക്ടറൈസ് ചെയ്യുകയും ചെയ്തു. ശ്രദ്ധേയമായ മറ്റൊരു കാര്യം TRPV1 നോക്ഷ്യസ് ആയ ചൂടും കണ്ടെത്തും എന്നതാണ്. ഘടനാപരമായി ബന്ധപ്പെട്ട ടിആർപി (ക്ഷണിക റിസപ്റ്റർ സാധ്യത) കേഷൻ ചാനലുകളുടെ വലിയ കുടുംബത്തിന്റെ ഭാഗമാണ് ടിആർപിവി 1. TRPV1 ഇല്ലാത്ത മൃഗങ്ങൾക്ക് (പ്രോട്ടീന്റെ ജനിതക നോക്കൗട്ടുകൾ ഉപയോഗിച്ച്) വിഷാംശം, കാപ്സെയ്‌സിൻ എന്നിവയ്ക്കുള്ള സംവേദനക്ഷമത നഷ്ടപ്പെടുന്നു.
ടി‌ആർ‌പി സൂപ്പർ ഫാമിലിയിലെ രണ്ട് അംഗങ്ങളായ ടി‌ആർ‌പി‌എം 8 (സി‌എം‌ആർ 1), ടി‌ആർ‌പി‌എ 1 എന്നിവയും ജൂലിയസ് ലാബ് ക്ലോൺ ചെയ്യുകയും കാരക്ടറൈസ് ചെയ്യുകയും ചെയ്തിട്ടുണ്ട്. ടി‌ആർ‌പി‌എം 8 മെന്തോൾ, തണുത്ത താപനില എന്നിവ കണ്ടെത്തുന്നുവെന്നും ടി‌ആർ‌പി‌എ 1 കടുക് എണ്ണ (അലൈൽ ഐസോത്തിയോസയനേറ്റ്) കണ്ടെത്തുന്നുവെന്നും അവർ തെളിയിച്ചു. ഈ നിരീക്ഷണങ്ങൾ ടി‌ആർ‌പി ചാനലുകൾക്ക് താപനിലയും രാസവസ്തുക്കളും കണ്ടെത്താനാകുമെന്ന് അഭിപ്രായപ്പെട്ടു. ഈ ചാനലുകളെ മോഡുലേറ്റ് ചെയ്യുന്ന വിഷവസ്തുക്കളെ കണ്ടെത്തുന്നതിലൂടെ ഡേവിഡ് ജൂലിയസിന്റെ ലാബ് നോസിസെപ്ഷൻ പഠനത്തിന് പ്രധാന സംഭാവനകൾ നൽകിയിട്ടുണ്ട് വ്യത്യസ്ത ഇനങ്ങളിലെ ചാനലുകളുടെ തനതായ കൂടാതെ നിരവധി ചാനലുകളുടെ ക്രയോ-ഇഎം ഘടനകൾ പരിഹരിക്കുകയും ചെയ്യുന്നു.
അവാർഡുകൾ
കാപ്സെയ്‌സിൻ റിസപ്റ്റർ ക്ലോൺ ചെയ്യുന്നതിനുള്ള പ്രവർത്തനത്തിന് 2000 ൽ ജൂലിയസിന് ഉദ്ഘാടന പേൾ-യുഎൻസി ന്യൂറോ സയൻസ് സമ്മാനം ലഭിച്ചു. നോസിസെപ്ഷന്റെ വിവിധ വശങ്ങളിൽ ഉൾപ്പെട്ടിരിക്കുന്ന അയോൺ ചാനലുകളെ തിരിച്ചറിഞ്ഞതിന് 2010 ൽ അദ്ദേഹം ഷാ സമ്മാനം നേടി. വേദനയ്ക്കും തെർമോസെൻസേഷനുമുള്ള തന്മാത്രാ അടിസ്ഥാനം കണ്ടെത്തിയതിന് ബയോമെഡിക്കൽ റിസർച്ചിനുള്ള ഡോ. പോൾ ജാൻസെൻ അവാർഡ് 2014 ൽ ജോൺസണും ജോൺസണും അദ്ദേഹത്തെ ആദരിച്ചു. 2017 ൽ ഗെയ്‌ഡ്‌നർ ഫൗണ്ടേഷൻ ഇന്റർനാഷണൽ അവാർഡും എച്ച്എഫ്‌എസ്പി നകസോൺ അവാർഡും നേടി. 2020 ലെ ലൈഫ് സയൻസസ് ബ്രേക്ക്‌ത്രൂ പ്രൈസും ന്യൂറോ സയൻസിലെ 2020 കാവ്‌ലി പ്രൈസും (ആർഡെം പാറ്റപൗടിയനോടൊപ്പം), 2020 ബിബിവിഎ ഫൗണ്ടേഷൻ ഫ്രോണ്ടിയേഴ്സ് ഓഫ് നോളജ് അവാർഡും അദ്ദേഹത്തിന് ലഭിച്ചു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1955-ൽ ജനിച്ചവർ
അയൽക്കാർ
പി. കേശവദേവ് രചിച്ച നോവലാണ് അയൽക്കാർ. നോവൽ വിഭാഗത്തിനുള്ള 1964ലെ കേന്ദ്ര സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു. കേരളത്തിലെ< സാമൂഹിക സംസ്കാരിക രംഗങ്ങളിൽ ഒരു കാലഘട്ടത്തിലുണ്ടായ പരിവർത്തനങ്ങളുടെ ചിത്രം കരുത്തോടെ ആവിഷ്കരിക്കുകയാണ് അയൽക്കാരിലൂടെ പി കേശവദേവ്://keralaculture.org/malayalam/sahitya-academay-national-malayalam/476
അവലംബം
വർഗ്ഗം:മലയാളം നോവലുകൾ വർഗ്ഗം:സാമൂഹ്യ നോവലുകൾ
ആധുനിക കവിത്രയം
കുമാരനാശാൻ, വള്ളത്തോൾ, ഉള്ളൂർ എന്നിവരാണ്‌ മലയാളത്തിലെ ആധുനിക കവിത്രയം എന്ന് അറിയപ്പെടുന്നത്. അതേപോലെ പ്രാചീന കവികളായ ചെറുശ്ശേരി (15-ആം നൂറ്റാണ്ട്), തുഞ്ചത്ത് രാമാനുജൻ എഴുത്തച്ഛൻ (15-16 നൂറ്റാണ്ടുകൾക്കിടയിൽ), കുഞ്ചൻ നമ്പ്യാർ (18-ആം നൂറ്റാണ്ട്) എന്നിവരെയാണ് മലയാളത്തിലെ പ്രാചീനകവിത്രയം എന്നു കണക്കാക്കുന്നത്.
കുമാരനാശാൻ
ലഘുചിത്രം|കുമാരനാശാൻ ഇന്ത്യ പുറത്തിറക്കിയ തപാൽസ്റ്റാമ്പിൽ
മലയാളകവിതയുടെ കാല്പനികവസന്തത്തിനു തുടക്കംകുറിച്ച കവിയാണ്‌, '''എൻ. കുമാരനാശാൻ''' (ഏപ്രിൽ 12, 1873 - ജനുവരി 16, 1924). ആശാന്റെ കൃതികൾ കേരളീയസാമൂഹികജീവിതത്തിൽ വമ്പിച്ച പരിവർത്തനങ്ങൾവരുത്തുവാൻ സഹായകമായി. ആശയഗംഭീരൻ, സ്നേഹഗായകൻ എന്നിവ അദ്ദേഹത്തിന്റെ വിശേഷണങ്ങളായി പറയാറുണ്ട്.
ഉള്ളൂർ എസ്. പരമേശ്വരയ്യർ
ലഘുചിത്രം|ഉള്ളൂർ ഇന്ത്യ പുറത്തിറക്കിയ തപാൽസ്റ്റാമ്പിൽ|left മലയാള ഭാഷയിലെ പ്രമുഖകവിയും പണ്ഡിതനുമായിരുന്ന '''മഹാകവി ഉള്ളൂർ എസ്. പരമേശ്വരയ്യർ''' (1877 ജൂൺ 06 - 1949 ജൂൺ 15.) ചങ്ങനാശ്ശേരിക്കടുത്ത്, പെരുന്നയിലെ താമരശ്ശേരി എന്ന സ്ഥലത്താണ് അദ്ദേഹം ജനിച്ചത്. തിരുവനന്തപുരം ഉള്ളൂർ സ്വദേശിയായ പിതാവ് സുബ്രഹ്മണ്യ അയ്യർ, ചങ്ങനാശ്ശേരിയിൽ സ്കൂൾ അദ്ധ്യാപകനായിരുന്നു. അമ്മ ചങ്ങനാശേരി സ്വദേശിനിയായ ഭഗവതിയമ്മ. അദ്ദേഹം, പെരുന്നയിൽത്തന്നെയാണു തന്റെ ബാല്യകാലം ചെലവഴിച്ചത്. അച്ഛന്റെ അകാലമരണത്തെത്തുടർന്ന്, അമ്മയോടൊപ്പം അച്ഛന്റെ നാടായ ഉള്ളൂരിലേക്കു താമസം മാറി. ഉള്ളൂർ, കുമാരനാശാൻ, വള്ളത്തോൾ എന്നീക്കവികൾ ഇരുപതാം നൂറ്റാണ്ടിന്റെ ആരംഭത്തിൽ മലയാളകവിതയിൽ കാല്പനികപ്രസ്ഥാനത്തിനു തുടക്കംകുറിച്ചു ശ്രദ്ധേയരായി. സാഹിത്യചരിത്രത്തിൽ ഇവർ ആധുനിക കവിത്രയം എന്നറിയപ്പെടുന്നു. കവിയെന്നതിനുപുറമേ സാഹിത്യചരിത്രകാരൻ, ഭാഷാഗവേഷകൻ, ഉദ്യോഗസ്ഥൻ എന്നീനിലകളിൽ ഉള്ളൂർ പേരെടുത്തിരുന്നു. തിരുവിതാംകൂർ സർക്കാരിന്റെ ചീഫ് സെക്രട്ടറിയായും അദ്ദേഹം സേവനമനുഷ്ഠിച്ചിട്ടുണ്ട്.
വള്ളത്തോൾ നാരായണമേനോൻ
ലഘുചിത്രം|വള്ളത്തോൾ നാരായണമേനോൻ 1878 ഒക്ടോബർ 16-ന് മലപ്പുറം ജില്ലയിലെ തിരൂരിനു സമീപം ചേന്നര ഗ്രാമത്തിൽ വള്ളത്തോൾ കോഴിപ്പറമ്പിൽ കുട്ടിപ്പാറു അമ്മയുടെയും മല്ലിശ്ശേരി ദാമോദരൻ ഇളയതിന്റെയും മകനായി ജനിച്ചു. സംസ്കൃതപഠനത്തിനുശേഷം കൈക്കുളങ്ങര രാമവാര്യരിൽനിന്നു തർക്കശാസ്ത്രം പഠിച്ചു. വാല്മീകി രാമായണവിവർത്തനം 1907-ൽ‍ പൂർത്തിയാക്കി. 1908-ൽ ഒരു രോഗബാധയെതുടർന്ന് അദ്ദേഹം ബധിരനായി. ഇതേത്തുടർന്നാണ് 'ബധിരവിലാപം' എന്ന കവിത രചിച്ചത്. 1915-ൽ ചിത്രയോഗം പ്രസിദ്ധീകരിച്ചു. അതേവർഷം കേരളോദയത്തിന്റെ പത്രാധിപനായി. 1958 മാർച്ച് 13-ന് 79-ാം വയസ്സിൽ വള്ളത്തോൾ അന്തരിച്ചു.
അവലംബം
വർഗ്ഗം:മലയാളസാഹിത്യം
മെസെൻ നദി
മെസെൻ നദി, റഷ്യയിലെ കോമി റിപ്പബ്ലിക്കിൽ ഉഡോർസ്കി ജില്ലയിലും അർഘാൻഗെൽസ്ക് ഒബ്ലാസ്റ്റിലെ ലെഷുകോൺസ്കി, മെസെൻസ്കി ജില്ലകളിലുമായുള്ള ഒരു നദിയാണ്. വൈറ്റ് സീയിലെ മെസെൻ ഉൾക്കടലിലാണ് നദീമുഖം സ്ഥിതിചെയ്യുന്നത്. യൂറോപ്യൻ റഷ്യയിലെ ഏറ്റവും വലിയ നദികളിലൊന്നാണ് മെസെൻ. ഈ നദിയ്ക്ക് 857 കിലോമീറ്റർ (533 മൈൽ) നീളവും 78,000 ചതുരശ്ര കിലോമീറ്റർ ചുറ്റളവിലുള്ള (30,000 ചതുരശ്ര മൈൽ) നദീതടവുമുണ്ട്. മെസെൻ നദിയുടെ മുഖ്യ പോഷകനദികൾ ബോൾഷായ ലോപ്ത്യൂഗ നദി, പിസ നദി, മെസെന്സ്കായ പിഷ്മ നദി, സുല നദി, കൈമ നദി, വാഷ്ക്ക ന ദി, കിംഷാ നദി, പ്യോസ നദി എന്നിവയാണ്.
ക്വിനാൽഫോസ്
ഇന്ത്യയിൽ മഞ്ഞ ലേബൽ (ഉയർന്ന വിഷസ്വഭാവമുള്ളത്) നൽകപ്പെട്ടിട്ടുള്ള ഈ കീടനാശിനി ഗോതമ്പ്, നെല്ല്, കാപ്പി, കരിമ്പ്, പരുത്തി എന്നിവയുടെ കൃഷിയിൽ വ്യാപകമായി ഉപയോഗിക്കപ്പെടുന്നുണ്ട്.
അവലംബം
വർഗ്ഗം:കീടനാശിനികൾ
ഒ ടി സി എക്സ്ചേഞ്ച് ഓഫ് ഇന്ത്യ
OTC എക്‌സ്‌ചേഞ്ച് ഓഫ് ഇന്ത്യ (OTCEI), എന്നതിൻ്റ പൂർണ്ണ രൂപം "ഓവർ-ദി-കൌണ്ടർ എക്‌സ്‌ചേഞ്ച് ഓഫ് ഇന്ത്യ" എന്നാണ്. ഇത് ഇന്ത്യ ആസ്ഥാനമായുള്ള ഒരു ഇലക്ട്രോണിക് സ്‌റ്റോക്ക് എക്‌സ്‌ചേഞ്ചാണ്. അതിൽ NASDAQ പോലുള്ള യുഎസിലെ ഇലക്‌ട്രോണിക് എക്‌സ്‌ചേഞ്ചുകൾ ഉൾപ്പെടെ വിദേശ മൂലധന വിപണികളിലേക്ക് പ്രവേശനം നേടാൻ ലക്ഷ്യമിടുന്ന ചെറുകിട, ഇടത്തരം സ്ഥാപനങ്ങൾ ഉൾപ്പെടുന്നു. എല്ലാ വ്യാപാരവും ഇലക്ട്രോണിക് നെറ്റ്‌വർക്കുകൾ വഴിയാണ് നടക്കുന്നത്. മഹാരാഷ്ട്രയിലെ മുംബൈയിലാണ് ഇത് സ്ഥിതി ചെയ്യുന്നത്. ഇത് ഇന്ത്യാ ഗവൺമെന്റിന്റെ ധനമന്ത്രാലയത്തിന്റെ ഉടമസ്ഥതയിലാണ്. ചെറുകിട കമ്പനികൾക്കായുള്ള ഇന്ത്യയിലെ ആദ്യത്തെ എക്‌സ്‌ചേഞ്ചാണിത്. കൂടാതെ ഇന്ത്യയിലെ ആദ്യത്തെ സ്‌ക്രീൻ അധിഷ്‌ഠിത രാജ്യവ്യാപക സ്റ്റോക്ക് എക്‌സ്‌ചേഞ്ചാണിത്. ചെലവ് കുറഞ്ഞ രീതിയിൽ പുതിയ ഉൽപ്പന്ന വികസനത്തിന് ധനസമാഹരണത്തിനും നിക്ഷേപകർക്ക് സുതാര്യവും കാര്യക്ഷമവുമായ വ്യാപാര സംവിധാനം പ്രദാനം ചെയ്യുന്നതിനായി ഹൈ-ടെക്‌നോളജി എന്റർപ്രൈസിംഗ് പ്രൊമോട്ടർമാരെ ആക്‌സസ് ചെയ്യുന്നതിനായിയാണ് OTCEI സ്ഥാപിച്ചത്.
OTCEI എന്നത് യൂണിറ്റ് ട്രസ്റ്റ് ഓഫ് ഇന്ത്യ, ഇൻഡസ്ട്രിയൽ ക്രെഡിറ്റ് ആൻഡ് ഇൻവെസ്റ്റ്‌മെന്റ് കോർപ്പറേഷൻ ഓഫ് ഇന്ത്യ, ഇൻഡസ്ട്രിയൽ ഡെവലപ്‌മെന്റ് ബാങ്ക് ഓഫ് ഇന്ത്യ, ഇൻഡസ്ട്രിയൽ ഫിനാൻസ് കോർപ്പറേഷൻ ഓഫ് ഇന്ത്യ, മറ്റ് സ്ഥാപനങ്ങൾ എന്നിവയാൽ പ്രമോട്ട് ചെയ്യപ്പെടുന്നു, കൂടാതെ SCR നിയമത്തിന് കീഴിലുള്ള അംഗീകൃത സ്റ്റോക്ക് എക്‌സ്‌ചേഞ്ചാണിത്.
വൈശാഖ് (മാസം)
ആദ്യ ചന്ദ്രമാസമായ വൈശാഖമാസത്തിൽ നടക്കുന്ന വൈശാഖി ഈ മാസത്തിലാണ്. സിക്ക്കാരുടെ ഏറ്റവും പ്രധാനപ്പെട്ട ആഘോഷമാണ് വൈശാഖി. എല്ലാവർഷവും ഏപ്രിൽ 14 നാണ് വൈശാഖി ആഘോഷിക്കുന്നത്. സമാഗമങ്ങൾ, നഗർ കീർത്തൻ, ഗട്ക പ്രദർശനങ്ങള്, അകന്ദ് പാത്ത് തുടങ്ങിയ സംഭവങ്ങളെല്ലാം വൈശാഖിയാഘോഷവുമായി ബന്ധപ്പെട്ട് നടക്കുന്നു.
മെയ്
വർഗ്ഗം:നാനക്ഷി കലണ്ടർ
വാജിഹ ജെൻഡൗബി
ടുണീഷ്യൻ നടിയും ഹാസ്യനടിയുമാണ് വാജിഹ ജെൻഡൗബി (ജനനം 1972).
ആദ്യകാലജീവിതം
1960 ലാണ് ജെൻഡൗബി ജനിച്ചത്. കെയ്‌റോവാൻ സ്വദേശിയായ അവർ 1995-ൽ നാടക പഠനം പൂർത്തിയാക്കി. തന്റെ ബിരുദ പദ്ധതിക്കായി, ജെൻഡൗബി മറ്റൊരു വിദ്യാർത്ഥിയ്‌ക്കൊപ്പം ഒരു നാടകം എഴുതി ഭാവി വധുവിന്റെ വേഷം അവതരിപ്പിച്ചു. അത് അവിസ്മരണീയമെന്ന് അവർ വിശേഷിപ്പിച്ചു. ടുണീഷ്യൻ സംവിധായകരുടെ ശ്രദ്ധയിൽപ്പെട്ട അവർ നിരവധി ടെലിവിഷൻ സോപ്പ് ഓപ്പറകളായ മാമെറ്റ് അരൂസിയ, ഇക്വ വാ സമൻ, അവരുടെ ഏറ്റവും അറിയപ്പെടുന്ന ചിത്രമായ ഔദത്ത് അൽ മിനാർ എന്നിവയിൽ അഭിനയിച്ചു. 2010-ൽ, ദ സീസൺ ഓഫ് മെൻ എന്ന സിനിമയിൽ അഭിനയിച്ചു. 2010-ൽ മാൻഡം കെൻസ എന്ന ഒറ്റ വനിതാ ഷോ ജെൻഡൗബി അവതരിപ്പിച്ചു. വേദിയിലെ ഒരേയൊരു വ്യക്തിയെന്ന സന്തോഷം അവർ കണ്ടെത്തി. പ്രേക്ഷകരെ സസ്‌പെൻസിൽ നിർത്തുക, ആസ്വദിക്കുക എന്നിവയായിരുന്നു അവരുടെ ലക്ഷ്യം.
സ്ത്രീകൾക്കെതിരായ എല്ലാവിധ വിവേചനങ്ങളും ഇല്ലാതാക്കുന്നതിനുള്ള കൺവെൻഷനുവേണ്ടി ടുണീഷ്യയുടെ പ്രതിനിധിയായി 2015-ൽ മറിയം ബെൽക്കാദി, എംന ലൂസിർ അയാരി എന്നിവർക്കൊപ്പം നിയമിക്കപ്പെട്ടു.
2017-ൽ സൽമ ബക്കറിന്റെ എൽ ജയ്ദ എന്ന സിനിമയിൽ ജെൻഡൗബി ബഹ്‌ജയായി അഭിനയിച്ചു. 2019-ൽ ഓർഡർ ഓഫ് റിപ്പബ്ലിക്കിന്റെ ഓഫീസറായി അവർ തിരഞ്ഞെടുക്കപ്പെട്ടു. ലെ പ്രിസിഡന്റ്, ഫ്ലാഷ്ബാക്ക്, അലി ചൗറെബ് എന്നീ ഷോകളിലെ അഭിനയത്തിന് തനിക്ക് ആറ്റെസിയ ടിവി പണം നൽകിയില്ലെന്ന് 2019 ഡിസംബറിൽ ജെൻഡൗബി അവകാശപ്പെട്ടു.
ജെൻഡൗബി വിവാഹിതയും രണ്ട് കുട്ടികളുടെ അമ്മയുമാണ്. ഷോകൾക്കിടെ ശബ്ദത്തിന്റെയും പ്രകാശത്തിന്റെയും ചുമതല ഭർത്താവ് മെഹ്ദിക്കാണ്. ടുണീഷ്യയിൽ അറബ് വസന്തം തുടങ്ങിയപ്പോൾ, ജെൻഡൗബി തുടക്കത്തിൽ പിന്തുണച്ചിരുന്നുവെങ്കിലും ഇരുട്ട് പ്രത്യക്ഷപ്പെടുന്നത് ശ്രദ്ധിച്ചു. ഉയർന്നുവരുന്ന അക്രമാസക്തമായ മത തീവ്രവാദത്തോടുള്ള പ്രതികരണമായി, വിപ്ലവാനന്തര ടുണീഷ്യയിൽ അതിനെ ചെറുക്കുന്നതിനുള്ള ഒരു മാർഗമായി അവർ ഒരു കോമഡി ഷോ സൃഷ്ടിച്ചു.
പുറംകണ്ണികൾ
വർഗ്ഗം:ടുണീഷ്യൻ ചലച്ചിത്രനടിമാർ വർഗ്ഗം:1960-ൽ ജനിച്ചവർ
സരസ്
എച്ച്.എ.എൽ കമ്പനി ഇന്ത്യയിൽ തദ്ദേശിയമായി നിർമിച്ച ഒരു ചെറു യാത്രാവിമാനമാണ് എൻ.എ.എൽ സരസ് അഥവാ സരസ്. 1991ലാണ് ഈ വിമാനം നിർമ്മിക്കാനുള്ള ആലോചന തുടങ്ങിയത്. 2004ൽ ആദ്യത്തെ പറക്കൽ വിജയകരമായി പൂർത്തിയാക്കി. 14 സീറ്റുകകളാണ് ഈ വിമാനതിനുള്ളത്. ഭാരം 5,118 കിലോഗ്രാം. വിമാനത്തിന്റെ എഞ്ചിനുകൾ കാനഡയിലെ പ്രാറ്റ് ആന്റ് വിറ്റ്നി കമ്പനിയുടേതാണ്. 2009ൽ നടന്ന ഒരു പരീക്ഷണപ്പറക്കലിനിടെ ഈ വിമാനം തകർന്നു മൂന്നു പൈലറ്റുകൾ കൊല്ലപ്പെട്ടത് ആശങ്ക പരത്തിയിരുന്നു.
റോവാൻ അറ്റ്കിൻസൺ
ബ്രിട്ടീഷ് ഹാസ്യനടനും തിരക്കഥാകൃത്തുമാണ് റോവാൻ സെബാസ്റ്റ്യൻ അറ്റ്കിൻസൺ (ജ: 6 ജനുവരി1955). മിസ്റ്റർ ബീൻ എന്ന ഹാസ്യപ്രധാനമായ ടെലിവിഷൻ പരിപാടിയിലൂടെയാണ് അറ്റ്കിൻസൺ പ്രശസ്തനായത്. 1979 മുതൽ 1982 പ്രദർശിപ്പിച്ചിരുന്ന 'നോട്ട് ദ് നയൻ ഒ ക്ലോക്ക് ന്യൂസ്'(Not the Nine O'Clock News) എന്ന ടെലിവിഷൻ ഹാസ്യപരിപാടിയിലൂടെയാണ് ഇദ്ദേഹം രംഗത്തുവന്നത്.
ഒബ്സർവർ പത്രം 2005 ൽ അറ്റ്കിൻസനെ ഏറ്റവും രസികന്മാരായ 50 ഹാസ്യനടന്മാർ എന്ന പട്ടികയിൽ പെടുത്തിയിട്ടുണ്ട്. മിസ്റ്റർ ബീൻ ചലച്ചിത്രങ്ങളിലും അറ്റ്കിൻസൺ തന്റെ സാന്നിദ്ധ്യം അറിയിച്ചിട്ടുണ്ട്. ഓക്സ്ഫഡ് സർവ്വകലാശാലയിലെ ക്യൂൻസ് കോളേജിൽ ഇലക്ട്രിക്കൽ എഞ്ചിനീയറിങ്ങിൽ ബിരുദാനന്തരപഠനം തുടർന്ന അറ്റ്കിൻസൺ 2006 ൽ ഓണററി ഫെലോഷിപ് നേടുകയുണ്ടായി. റേഡിയോ മാധ്യമരംഗത്തും അദ്ദേഹം പ്രവർത്തിയ്ക്കുകയുണ്ടായി.1978 കാലത്ത് ബി.ബി.സി. റേഡിയോ 3 ൽ 'അറ്റ്കിറ്റ്സൺ പീപ്പിൾ' എന്ന പരിപാടിയാണ് അവതരിപ്പിച്ചുവന്നിരുന്നു. സിറ്റ്കോമ്സ് ബ്ലാക്കാഡർ മിസ്റ്റർ ബീൻ നോട്ട് ദി നൈൻ '0' ക്ലോക്ക് എന്നിവ പ്രേക്ഷകശ്രദ്ധ ആകർഷിച്ചു. വാൾട്ട് ഡിസ്നിയുടെ ദി ലയൺ കിങ് എന്ന പരമ്പരക്ക് വേണ്ടി ശബ്ദമിശ്രണവും നടത്തിയിട്ടുണ്ട്.
ആദ്യകാലം
റോഡ്നി അറ്റ്കിൻസൺ, റുപെർട്ട് അറ്റ്കിൻസൺ എന്നിവരാണ് റോവാൻ അറ്റ്കിൻസറ്റ്നെ മുതിർന്ന സഹോദരങ്ങൾ.
പുറം കണ്ണികൾ
വർഗ്ഗം:1955-ൽ ജനിച്ചവർ വർഗ്ഗം:ജനുവരി 6-ന് ജനിച്ചവർ വർഗ്ഗം:ജീവചരിത്രം വർഗ്ഗം:ഇംഗ്ലീഷ് ചലച്ചിത്ര നടന്മാർ
ടയ്കോ
thumb|250px|right|ടയ്ക്കൊ എന്ന വാദ്യോപകരണം
ഒരു ജാപ്പനീസ് സംഗീതോപകരണമാണ് ടയ്കോ. വലിയതരം ചർമവാദ്യങ്ങളെ സൂചിപ്പിക്കാനാണ് ഈ പദം പൊതുവേ ഉപയോഗിച്ചുപോരുന്നത്. ജപ്പാനിൽ മൂന്നുതരത്തിലുള്ള ടയ്ക്കോകൾ പ്രചാരത്തിലുണ്ട്. തൊങ്ങലുകൾ പിടിപ്പിച്ച ഡഡയ്ക്കോ ആണ് അവയിലൊന്ന്. മറ്റൊന്ന് ത്സുരിഡയ്ക്കോ ആണ്. മൂന്നാമത്തേത് നിനെയ്ഡയ്ക്കോ എന്നാണറിയപ്പെടുന്നത്. ഇവ മൂന്നും ജപ്പാനിലെ കൊട്ടാര സംഗീതശാഖയിലെ പ്രധാന വാദ്യങ്ങളാണ്. ഇവ ഗക്കുഡയ്ക്കോ എന്ന പൊതുനാമധേയത്തിലും അറിയപ്പെടുന്നുണ്ട്.
നോ നാടകത്തിൽ ഉപയോഗിച്ചുവരുന്ന ഷിമെഡയ്ക്കോ ടയ്ക്കോയുടെ മറ്റൊരു രൂപഭേദമാണ്. ഇതിന് നാഴികമണിയുടെ രൂപമാണുള്ളത്. ഈ ടയ്ക്കോ നോയിലെന്നപോലെ കബുകി യിലും കാഗുറ സംഗീതത്തിലും ഉപയോഗിക്കാറുണ്ട്.
വീപ്പയുടെ ആകൃതിയിൽത്തന്നെയുള്ളതും എന്നാൽ ഓഡയ്ക്കോയെക്കാൾ ചെറുതും താരതമ്യേന ലോലവുമായ ഒരു ടയ്ക്കോ ആണ് ഹിരാസുരിഡയ്ക്കോ. ഇത് ഒരു സ്റ്റാൻഡിൽ ഞാത്തിയിട്ടിട്ടാണ് വാദനം നടത്താറുള്ളത്. കബുകിയിലും ജനപ്രിയസംഗീതരൂപമായ സിനോ-ജാപ്പനീസ് സംഗീതത്തിലും ഇതുപയോഗിക്കുന്നു.
പുറംകണ്ണികൾ
വർഗ്ഗം:തുകൽ‌വാദ്യങ്ങൾ
സയനോര ഫിലിപ്പ്
മലയാള ചലച്ചിത്ര രംഗത്തെ ഒരു പിന്നണിഗായികയാണ് സയനോര ഫിലിപ്പ്(ജനനം: മാർച്ച് 1, 1984). 2018-ൽ ജീൻ മാർക്കോസ് സംവിധാനം ചെയ്ത 'കുട്ടൻപിള്ളയുടെ ശിവരാത്രി' എന്ന ചിത്രത്തിലൂടെ സംഗീത സംവിധായികയായി അരങ്ങേറി.
ആദ്യകാല ജീവിതം
1984 മാർച്ച് 1-ന് കണ്ണൂരിൽ ജനിച്ചു. സെന്റ് തെരേസാസ് ആംഗ്ലോ-ഇന്ത്യൻ സ്കൂൾ, എസ്.എൻ. കോളേജ്, കണ്ണൂർ എന്നിവിടങ്ങളിലായിരുന്നു വിദ്യാഭ്യാസം. സ്കൂൾ കാലം മുതൽക്ക് തന്നെ സംഗീതത്തിൽ കഴിവ് തെളിയിച്ച സയനോര ഗാനാലാപനത്തിൽ നിരവധി സമ്മാനങ്ങൾ നേടുകയുണ്ടായി.
വ്യക്തിജീവിതം
ഫിസിക്കൽ ട്രെയിനറായ വിൻസ്റ്റൺ ആഷ്ലീ ഡിക്രൂസ് ആണ് ഭർത്താവ്. 2009 മേയ് 18-നായിരുന്നു ഇവരുടെ വിവാഹം. ഈ ദമ്പതികൾക്ക് സെന (Zena) എന്നു പേരായ ഒരു മകളുണ്ട്.
വിറ്റേസ്സീ
സപുഷ്പികളിൽപ്പെടുന്ന ഒരു സസ്യകുടുംബമാണ് വിറ്റേസ്സീ (Vitaceae). മുന്തിരി കുടുംബം (Grape family എന്നാണ് ഇവ സാധാരണയായി അറിയപ്പെടുന്നത്. 14 ജീനസ്സുകളിലായി 900ത്തോളം സ്പീഷിസുകൾ ഈ കുടുംബത്തിൽ ഉണ്ട്. ലോകത്തിന്റെ ഉഷ്ണ, മിതോഷ്ണമേഖലകളിൽ കണ്ടുവരുന്ന ഈ സസ്യകുടുംബത്തിൽ ചെടികളും, മരങ്ങളും, ആരോഹികളും ഉൾപ്പെടുന്നു.  ഈ സസ്യകുടുംബത്തിൽ ഒട്ടുമിക്ക സസ്യങ്ങളും ആരോഹികളാണ്. അതിനാൽ ഇവയുടെ തണ്ടിൽ ഇലകൾക്കു് വിപരീതമായി ക്രമീകരിച്ച വള്ളിക്കൊടികൾ  (tendrils) കാണപ്പെടുന്നു. മുന്തിരി വള്ളി കൂടാതെ നമുക്ക് പരിചിതമായ ഞഴുക്, ചങ്ങലംപരണ്ട, വെളുത്ത ചൊറിവള്ളി, ഞെരിഞ്ഞ, കാട്ടുപെരണ്ട, ചെമ്പരവള്ളി തുടങ്ങിയവയെല്ലാം ഈ കുടുംബത്തിലെ അംഗങ്ങളാണ്.
സവിശേഷതകൾ
ഇവയുടെ ഇലകൾ ലഘുപത്രത്തോടുകൂടിയവയോ ഹസ്തകബഹുപത്രങ്ങങ്ങളോടു കൂടിയവയോ ആണ്. ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയോ ഹസ്തക സിരാവിന്യാസത്തോടു കൂടിയവയോ ആണ്. മിക്ക സ്പീഷിസുകളിൽ ഇലയുടെ വക്കുകൾ ദന്തുരമായും എന്നാൽ ചില സ്പീഷിസുകളിൽ കാണപ്പെടുന്നു പൂർണ്ണവും ആണ്. ചില സ്പീഷിസുകളിൽ പത്രവൃന്തത്തിന്റെ അടിയിലായി വേഗം കൊഴിഞ്ഞുപോകുന്ന തരത്തിലുള്ള ഉപപർണ്ണങ്ങൾ കാണപ്പെടുന്നു.
ദ്വിലിംഗ സ്വഭാവത്തോടു കൂടിയവ പൂക്കളും ഏകലിംഗ സ്വഭാവത്തോടുകൂടിയ പൂക്കളും കാണപ്പെടുന്നു. പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്. വലിപ്പത്തിൽ ചെറുതായ ഇവയുടെ പൂക്കൾക്ക് നാലോ അഞ്ചോ വിദളങ്ങളും  ദളങ്ങളും കേസരങ്ങളും കാണപ്പെടുന്നു. ചില സ്പീഷിസുകളിൽ പൂമൊട്ടുകളാകുന്ന അവസ്ഥയിൽ ദളങ്ങൾ അവയുടെ അഗ്രഭാഗങ്ങളിൽ കൂടിച്ചേർന്നും പൂവായ് വിരിയുന്ന അവസ്ഥയിൽ കൊഴിഞ്ഞുപോവുകയും ചെയ്യും.ഏ സാധാരണയായി രണ്ട് പുഷ്‌പജനികൾ കൂടിച്ചേർന്നാണ് ജനിപുടം (gynoecium) ഉണ്ടാകുന്നത് വിരളം ചില സ്പീഷിസുകളിൽ മൂന്നോ ആറോ പൂഷ്പജനികൾ കൂടിച്ചേർന്നാണ് ജനിപുടം ഉണ്ടാകുന്നത്.
ജീനസ്സുകൾ
ഈ സസ്യകുടുംബത്തിൽ 14 ജീനസ്സുകളാണുള്ളത്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:വിറ്റേസ്സീ വർഗ്ഗം:റോസിഡ് കുടുംബങ്ങൾ
അഡ്രിയാൻ ഫോക്സ്
ബഹാമിയൻ സംരംഭകനും കാസിനോ ചൂതാട്ട കമ്പനിയായ ഐലൻഡ് ലക്കിന്റെ സഹസ്ഥാപകനുമാണ് അഡ്രിയാൻ ഫോക്സ് (ജനുവരി 12, 1969). 2010-ൽ അഡ്രിയാൻ ഫോക്സ്മ നുഷ്യക്കടത്ത് നടത്തിയതായി യു.എസ്. ഫെഡറൽ പ്രോസിക്യൂട്ടർമാർ ആരോപിക്കുന്നു. 100 ചൈനീസ് പൗരന്മാരെ കടത്തുന്നതിൽ ഫോക്‌സ് സജീവ പങ്ക് വഹിച്ചിട്ടുണ്ടെന്നും മനുഷ്യക്കടത്തിൽ നിന്ന് 300,000 ഡോളർ വരെ സമ്പാദിച്ചിട്ടുണ്ടെന്നും ആരോപിക്കപ്പെടുന്നു.
2009-ൽ, ഫോക്സ് ഐലൻഡ് ലക്ക് സ്ഥാപിച്ചു. ഇത് പിന്നീട് ബഹാമാസിലെ മുൻനിര ഗെയിമിംഗ്, ലോട്ടറി സേവനമായി മാറി. അതിനുശേഷം അദ്ദേഹം ബ്രിക്കൽ റിയൽ എസ്റ്റേറ്റ്, ഐഎൽടിവി, ട്രെസർ റെയർ പർഫ്യൂമേരി എന്നിവ സ്ഥാപിച്ചു.
അവലംബം
വർഗ്ഗം:1969-ൽ ജനിച്ചവർ വർഗ്ഗം:ജനുവരി 12-ന് ജനിച്ചവർ വർഗ്ഗം:സംരംഭകർ
സെയിന്റ് യൂലാലിയ (വാട്ടർഹൗസ് പെയിന്റിംഗ്)
1885-ൽ ഇംഗ്ലീഷ് ചിത്രകാരനായ ജോൺ വില്യം വാട്ടർഹൗസ് ചിത്രീകരിച്ച പ്രീ-റാഫേലൈറ്റ് രീതിയിലുള്ള ഒരു എണ്ണച്ചായാചിത്രമാണ് സെയിന്റ് യൂലാലിയ. മെറിഡയിലെ യൂലാലിയയുടെ മരണശേഷമുള്ള രംഗം വാട്ടർഹൗസ് ചിത്രീകരിച്ചിരിക്കുന്നു. നിലവിൽ ഈ ചിത്രം ടേറ്റ് ബ്രിട്ടനിൽ സൂക്ഷിച്ചിട്ടുണ്ട്.
ചരിത്രം
വാട്ടർഹൗസിൻറെ അസാധാരണമായ ചിത്രങ്ങളിലൊന്നായതിനാൽ തന്നെ ഏറ്റവും ശ്രദ്ധേയമായ എണ്ണച്ചായചിത്രങ്ങളിലൊന്നാണിത്. യൂലാലിയ 12-14 പ്രായമുള്ള ഭക്തിയുള്ള ഒരു ക്രിസ്തീയ കന്യക ആയിരുന്നു. 12 വയസ്സുള്ള ഏകാകിനിയായ ഒരു പെൺകുട്ടിയായി അവളുടെ നഗ്നമായ മൃതശരീരത്തിലെ മാംസത്തെ മൂടിയിരുന്ന മഞ്ഞിനെ മാറ്റി വാട്ടർ ഹൌസ് ചിത്രീകരിച്ചിരിക്കുന്നു.
ഐതിഹ്യപ്രകാരം, ഈ വിശുദ്ധയുടെ നഗ്നത മറയ്ക്കാനുള്ള വസ്ത്രമായി മഞ്ഞിനെ ദൈവം അയച്ചതാകാൻ സാധ്യതയുണ്ടെന്ന് വിശ്വസിക്കപ്പെടുന്നു. പ്രാവ്, ദുഃഖിതരായ ജനക്കൂട്ടത്തിനിടയിലൂടെ മുകളിൽ നിന്ന് പറന്നിറങ്ങുന്നു. യൂലാലിയയുടെ ആത്മാവ് സ്വർഗത്തിലേക്ക് പറന്നുയർന്നതായി ഇത് സൂചിപ്പിക്കുന്നു. ഒരുപക്ഷെ അവളുടെ വായിൽ നിന്നു പറന്നു പുറത്തു വന്നതാകാമെന്നും പറയപ്പെടുന്നു.
പുറം കണ്ണികൾ
വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ വർഗ്ഗം:ടേറ്റ് ഗാലറികളിലെ ശേഖരം
ഇ.ഡി. ജെമ്മിസ്
എലുവത്തിങ്കൽ ദേവസ്സി ജെമ്മിസ്  അഥവാ '''ഇ.ഡി. ജെമ്മിസ്''' ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സൈദ്ധാന്തിക രസതന്ത്ര വിഭാഗത്തിലെ അധ്യാപകനാണ്. ഇതിനുമുമ്പ് അദ്ദേഹം തിരുവന്തപുരം ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആന്റ് റിസർച്ചിലെ (IISER) ഡയറക്ടറായി സേവനമനുഷ്ഠിച്ചിട്ടുണ്ട്. പ്രയുക്ത സൈദ്ധാന്തിക രസതന്ത്രമാണ് ഇദ്ദേഹത്തിന്റെ ഗവേഷണ മേഖല. അരോമാറ്റിക് കാർബൺ സംയുക്തങ്ങളുടെ ഘടനയെ കുറിക്കുന്ന ഹക്കൽ നിയമത്തിനു സമാനമായി ബോറോൺ സംയുക്തങ്ങളുടെ ഘടന വിശദീകരിക്കാനുള്ള ജെമ്മിസ് MNO നിയമം ഇദ്ദേഹം രൂപപ്പെടുത്തി. ശാസ്ത്ര-സാങ്കേതിക മേഖലകളിലെ അദ്ദേഹത്തിന്റെ സംഭാവനകളെ കേന്ദ്ര സർക്കാർ 2014ൽ പത്മശ്രീ നൽകി ആദരിച്ചു.
പഠനം
1951 ഒക്ടോബർ 31-ന് തൃശ്ശൂരിനടുത്ത് ചെവ്വൂരിൽ ജനിച്ച ജെമ്മിസ് തിരുവന്തപുരം യൂണിവേഴ്സിറ്റി കോളേജിൽ നിന്നും തൃശ്ശൂർ സെന്റ് തോമസ് കോളേജിൽ നിന്നും ബിരുദവും IIT കാൺപൂരിൽ നിന്ന് ബിരുദാനന്തരബിരുദവും കരസ്ഥമാക്കിയ അദ്ദേഹം പ്രിൻസ്റ്റൺ സർവകലാശാലയിൽ ഡോക്റ്ററേറ്റ് ബിരുദത്തിനായി ചേർന്നു. അവിടെ പോൾ വോൺ റോഗ് ഷ്ലേയറിന്റെയും ജോൺ പോപിളിന്റെയും (1998 നോബൽ സമ്മാനിതൻ) കീഴിൽ 1978 ൽ ഡോക്റ്ററേറ്റ് ബിരുദം പൂർത്തിയാക്കി. അതിനു ശേഷം അദ്ദേഹം രണ്ടു വർഷം റൊവാൾഡ് ഹോഫ്മാന്റെ (1981 നോബൽ സമ്മാനിതൻ)കീഴിൽ കോർണൽ സർവകലാശാലയിൽ നിന്ന് പോസ്റ്റ് ഡോക്റ്ററേറ്റ് പഠനം പൂർത്തിയാക്കി.
ഔദ്യോഗിക ജീവിതം
1990ൽ ഹൈദരാബാദ് സർവകലാശാലയിലെ സ്കൂൾ ഓഫ് കെമിസ്ട്രിയിൽ അദ്ദേഹം അധ്യാപകനായി ചേർന്നു. പിന്നീട് 2002 ൽ അദ്ദേഹം കലാശാലാ അധികാരിയായി. 2005ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിന്റെ ക്ഷണം സ്വീകരിച്ച് അദ്ദേഹം ഇനോർഗാനിക് ആന്റ് ഫിസിക്കൽ കെമിസ്ട്രി വിഭാഗത്തിൽ ചേർന്നു. 2008 - 2013 കാലയളവിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആന്റ് റിസർച്ചിലെ (IISER) ഡയറക്ടറായി സേവനമനുഷ്ഠിച്ചശേഷം തിരികെ വന്നു.
ഗവേഷണം
ജെമ്മിസ് തന്മാത്രകളടെ ഘടനകളേയും പ്രവർത്തനക്ഷമതയേയും സൈദ്ധാന്തിക രസതന്ത്രമുപയോഗിച്ച് പഠിക്കുന്നു. ട്രാൻസിഷൻ മെറ്റാലിക് ഓർഗാനോ മെറ്റാലിക്സ്, ഹൈഡ്രജൻ ബന്ധനങ്ങൾ , അരോമാറ്റിക് സംയുക്തങ്ങളുടെ ത്രിമാന ഇലക്ട്രോണിക് ഘടന , ബൊറെയ്ൻ , കാർബൊറെയ്ൻ , സിൽബൊറെയ്ൻ, പോളികണ്ടൻസേഷൻ ഇലക്ട്രോൺ എണ്ണൽ നിയമം , ബോറോൺ ബഹുരൂപതകളുടെ ഘടന തുടങ്ങിയവയാണ് അദ്ദേഹത്തന്റെ പ്രധാന ഗവേഷണ മേഖലകൾ. ജെമ്മിസ് MNO നിയമം ലോകത്തിലെ പല സർവകലാശാല ധാതുരസായനവിദ്യാ പാഠപുസ്തകങ്ങളിൽ ഇടം പിടിച്ചു. അദ്ദേഹത്തിന്റെ പല സൈദ്ധാന്തിക പ്രവചനങ്ങളും പരീക്ഷണങ്ങളിലൂടെ തെളിയിക്കപ്പെട്ടു. അദ്ദേഹം ഏകദേശം ഇരുപത് പി എച്ച് ഡി വിദ്യാർത്ഥികളുടേയും നിരവധി പോസ്റ്റ് ഡോക് വിദ്യാർത്ഥികളുടേയും മാർഗഗർശിയായി വർത്തിച്ചു. എതാണ്ട് ഇരുനൂറ് ഗവേഷണലേഖനങ്ങൾ അദ്ദേഹത്തിന്റേതായിട്ട് പ്രസിദ്ധീകരിക്കപ്പെട്ടിട്ടുണ്ട്.
അവലംബം
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:രസതന്ത്രജ്ഞർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:1951-ൽ ജനിച്ചവർ വർഗ്ഗം:ഒക്ടോബർ 31-ന് ജനിച്ചവർ വർഗ്ഗം:കേരളീയരായ ശാസ്ത്രജ്ഞർ വർഗ്ഗം:സെന്റ് തോമസ് കോളേജ്, തൃശൂരിലെ പൂർവ്വ വിദ്യാർത്ഥികൾ‎
മാണി സി. കാപ്പൻ
2019 മുതൽ പാലായിൽ നിന്നുള്ള നിയമസഭാംഗവും നാഷണലിസ്റ്റ് കോൺഗ്രസ് കേരള പാർട്ടിയുടെ സ്ഥാപകാംഗവുമാണ് '''മാണി.സി. കാപ്പൻ'''. കോട്ടയം ജില്ലയിലെ പാലാ സ്വദേശിയായ ഇദ്ദേഹം എൻ.സി.പി.യുടെ മുൻ സംസ്‌ഥാന ട്രഷററാണ്. മുൻ രാജ്യാന്തര വോളിബോൾ താരം കൂടിയായ മാണി സി. കാപ്പൻ 25-ഓളം ചലച്ചിത്രങ്ങളിൽ അഭിനയിച്ചിട്ടുണ്ട്.
കായിക ജീവിതം
കോളേജ് വിദ്യാഭ്യാസ കാലഘട്ടത്തിൽ കേരള സംസ്ഥാന വോളിബോൾ ടീമിൽ നാല് വർഷത്തോളം അംഗമായിരുന്നു. തുടർന്ന് നാല് വർഷക്കാലം കാലിക്കറ്റ് സർവകലാശാല ടീം ക്യാപ്റ്റൻ എന്ന നിലയിൽ കാഴ്ചവെച്ച പ്രകടനം അദ്ദേഹത്തെ കേരള സംസ്ഥാന വൈദ്യതി ബോർഡിൻ്റെ വോളിബോൾ ടീമിലെത്തിച്ചു. ഒരു വർഷം കഴിഞ്ഞ് 1978 ൽ പ്രൊഫഷണൽ സ്പോർട്സിൽ അബുദാബി സ്പോർട്സ് ക്ലബ്ബിൽ കളിക്കാൻ അദ്ദേഹത്തിന് അവസരം ലഭിച്ചു. അന്തരിച്ച ഇതിഹാസ താരം ജിമ്മി ജോർജിനൊപ്പം അബുദാബി സ്പോർട്സ് ക്ലബ്ബിൽ കളിക്കുവാൻ സാധിച്ച ചുരുക്കം ചില മലയാളികളിൽ ഒരാളാണ് മാണി സി കാപ്പൻ. നാലു വർഷം കഴിഞ്ഞപ്പോൾ അദ്ദേഹം നാട്ടിലേക്ക് തിരികെയെത്തി സിനിമ രംഗത്തേക്ക് തിരിഞ്ഞു. 14 വർഷത്തോളം കായിക രംഗത്ത് സജീവമായ അദ്ദേഹത്തെ നിരവധി കായിക പുരസ്കാരങ്ങൾ തേടിയെത്തി.thumb|right|150px|മാണി സി കാപ്പൻ അബുദാബി ടീമിനൊപ്പം (നടുക്ക് നിൽക്കുന്നത്)thumb|150px|മാണി സി കാപ്പൻ കോളേജ് പഠനകാലത്ത്|പകരം=
രാഷ്ട്രീയ ജീവിതം
സിനിമയോടൊപ്പം തന്നെ കോൺഗ്രസ് എസ്സിലൂടെ സജീവ രാഷ്ട്രീയത്തിലേക്ക് കടന്ന മാണി സി കാപ്പൻ സംസ്ഥാന ട്രെഷററായിരുന്നു. പിന്നീട് കോൺഗ്രസ് എസ്, എൻ.സി.പി. ആയി മാറിയപ്പോഴും അദ്ദേഹം സംസ്ഥാന ഭാരവാഹിയായി. പാലാ മുൻസിപ്പൽ കൗൺസിലർ (2000-05), നാളികേര വികസന ബോർഡ് വൈസ്‌ ചെയർമാൻ എന്നീ സ്ഥാനങ്ങൾ വഹിച്ചു. മാണി സി കാപ്പൻ കൗൺസിലർ ആയിരുന്ന സമയത്ത് തന്നെ അദ്ദേഹത്തിൻ്റെ സഹോദരന്മാരായ ജോർജ് സി. കാപ്പൻ, ചെറിയാൻ സി. കാപ്പൻ എന്നിവരും കൗൺസിലർമാരായിരുന്നു. മൂന്ന് തവണ ഇടതുപക്ഷ മുന്നണി നിയമസഭാ സ്ഥാനാർത്ഥിയായി പാലായിൽ മത്സരിച്ചിട്ടുണ്ട്. നാഷണലിസ്റ്റ് കോൺഗ്രസ് പാർട്ടിയുടെ ദേശീയ വർക്കിംഗ് കമ്മിറ്റി മെമ്പറായും പ്രവർത്തിച്ചു.
എൻ.സി.പി. സംസ്ഥാന ട്രഷറർ, കോൺഗ്രസ് എസ് സംസ്ഥാന ട്രഷറർ, പാലാ മുൻസിപ്പൽ കൗൺസിലർ, നാഷണലിസ്റ്റ് കോൺഗ്രസ് പാർട്ടിയുടെ സംസ്ഥാന ട്രഷറർ, ദേശീയ വർക്കിംഗ് കമ്മിറ്റി അംഗം എന്നീ നിലകളും പ്രവർത്തിച്ചു.
കേരള കോൺഗ്രസ് (എം.) നേതാവായിരുന്ന കെ.എം. മാണിക്കെതിരെ 2006, 2011, 2016 നിയമസഭ തിരഞ്ഞെടുപ്പുകളിൽ പാലായിൽ നിന്ന് എതിർ സ്ഥാനാർത്ഥിയായി മത്സരിച്ചു. 2019-ൽ നടന്ന പാലാ ഉപതിരഞ്ഞെടുപ്പിൽ യു.ഡി.എഫ് സ്ഥാനാർത്ഥിയായ ജോസ് ടോമിനെ പരാജയപ്പെടുത്തി ആദ്യമായി പാലായിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.
2021-ലെ നിയമസഭ തിരഞ്ഞെടുപ്പിൽ പാലാ സീറ്റിൽ നിന്ന് വീണ്ടും മത്സരിക്കാൻ താത്പര്യപ്പെട്ട മാണി.സി.കാപ്പന് എൻ.സി.പി സീറ്റ് നിഷേധിച്ചതിനെ തുടർന്ന് പാർട്ടിയും മുന്നണിയും വിട്ട അദ്ദേഹം എൻ.സി.കെ എന്ന പാർട്ടി രൂപീകരിച്ച് യു.ഡി.എഫ് സ്ഥാനാർത്ഥിയായി മത്സരിച്ചു ജയിച്ചു ഇടതു മുന്നണി സ്ഥാനാർത്ഥിയായി മത്സരിച്ച കേരള കോൺഗ്രസ് (എം.) നേതാവും കെ.എം. മാണിയുടെ  മകനുമായ ജോസ് കെ. മാണിയെയാണ് ഇത്തവണ കാപ്പൻ പരാജയപ്പെടുത്തിയത്.
ചലച്ചിത്ര രംഗത്ത്
പിന്നീട് സിനിമ രംഗത്തേക്ക് പ്രവേശിച്ച മാണി.സി. കാപ്പൻ നിർമ്മാതാവ്, സംവിധായകൻ, അഭിനേതാവ് എന്നീ നിലകളിൽ ശ്രദ്ധേയനായി. മേലെപ്പറമ്പിൽ ആൺവീടാണ് അദ്ദേഹം നിർമ്മിച്ച ആദ്യ സിനിമ. സിനിമ രംഗത്തെ സംഭാവനകളെ തുടർന്ന് ഫിലിം ക്രിട്ടിക്സ് പുരസ്കാരങ്ങളും സംസ്ഥാന സർക്കാരിൻ്റെ പുരസ്കാരങ്ങളും മാണി.സി.കാപ്പന് ലഭിച്ചു.
സംവിധാനം
അഭിനയിച്ച സിനിമകൾ
തിരക്കഥ
thumb|right|150px|കെഎസ്ഇബി ടീമിനൊപ്പം(ഇരിക്കുന്നതിൽ വലത് വശത്ത് ആദ്യം)
പുറത്തേക്കുള്ള കണ്ണികൾ
വർഗ്ഗം:മേയ് 30-ന് ജനിച്ചവർ വർഗ്ഗം:1956-ൽ ജനിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:പാലായിൽ നിന്നുള്ള വ്യക്തികൾ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:സീറോ മലബാർ കത്തോലിക്കർ വർഗ്ഗം:കേരളത്തിലെ എൻ.സി.പി. പ്രവർത്തകർ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഗെബ്
പുരാതന ഈജിപ്ഷ്യൻ വിശ്വാസപ്രകാരം ഭൂമിയുടെ ദേവനാണ് ഗെബ് (ഇംഗ്ലീഷ്: Geb).ഹീലിയോപോളിസിൽ ആരാധിച്ചിരുന്ന എന്യാഡ്  എന്ന നവദേവസങ്കല്പത്തിലെ ഒരു ദേവൻ കൂടിയാണ് ഗെബ്. ഗെബിന്റെ ശിരസ്സിൽ ഒരു നാഗവും ഉണ്ടായിരുന്നു. ആയതിനാൽ നാഗങ്ങളുടെ പിതാവായാണ് ഗെബിനെ ഈജിപ്ഷ്യർ കരുതിയിരുന്നത്. ഗെബ് ചിരിക്കുമ്പോഴാണ് ഭൂകമ്പങ്ങൾ ഉണ്ടാകുന്നത് എന്നും വിശ്വസിച്ചിരുന്നു.
സെബ്(Seb) കെബ്(Keb) എന്നിങ്ങനെയും പലകാലങ്ങളിലായി ഗെബ് ദേവൻ അറിയപ്പെട്ടിരുന്നു. വാത്തയാണ് ഗെബിന്റെ പ്രധാന ചിഹ്നം. വളരെ ഉച്ചത്തിൽ ശബ്ദമുണ്ടാക്കുന്നവൻ എന്ന സങ്കല്പമാണ് ഈ ചിഹ്നത്തിനു പിന്നിലെ കാരണം. കൂടാതെ സൂര്യനെ ഉൾക്കൊണ്ടിരുന്ന പ്രപഞ്ച അണ്ഡം ഗെബിൽ നിന്നുൽഭവിച്ചതാണ് എന്നൊരു വിശ്വാസവും നിലനിന്നിരുന്നു. സൂര്യദേവന്റെ പിതാവയും ഗെബിനെ ചിലർ കരുതിയിരുന്നു. സാധാരണയായി
ഗെബിനെ ചിത്രീകരിക്കുമ്പോൾ ശിരസ്സിൽ ഒരു വാത്തയേയും വരയ്ക്കാറുണ്ട്. അദ്ദേഹത്തിന്റെ കയ്യിൽ അംഗ് ചിഹ്നവും, അധികാരദണ്ഡും കാണാം. നട്ടിന്റെ താഴെയായി ശയിക്കുന്ന രൂപത്തിൽ നാഗശിരസ്സോടുകൂടിയും ഗെബിനെ ചിത്രീകരിക്കാറുണ്ട്.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
സണ്ണിവെയ്‌ൽ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന കുറഞ്ഞ ജനവാസമുള്ള ഒരു ഗ്രാമീണപ്രദേശമാണ് സണ്ണി‌വെയ്‌ൽ. 2010ലെ സെൻസസ് പ്രകാരം ഇവിടെ 5,130 പേർ വസിക്കുന്നു
ഭൂമിശാസ്ത്രം
സണ്ണി‌വെയ്‌ൽ നഗരത്തിന്റെ അക്ഷരേഖാംശങ്ങൾ 32.80361°N, -96.56972°W(32.803646, -96.569654) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 16.8 sqmi ആണ്. ഇതു മൊത്തം കരപ്രദേശമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
മുണ്ടൂർ സേതുമാധവൻ
മലയാള സാഹിത്യകാരനാണ് മുണ്ടൂർ സേതുമാധവൻ. കേരള സാഹിത്യ അക്കാദമിയുടെ 2015 ലെ സമഗ്ര സംഭാവന പുരസ്‌കാരം ലഭിച്ചിട്ടുണ്ട്.
ജീവിതരേഖ
1942 ഏപ്രിൽ 10-ന്‌ പാലക്കാട്‌ ജില്ലയിലെ മുണ്ടൂരിൽ ജനിച്ചു. മാരാത്ത്‌ ഗോവിന്ദൻ നായരും വാഴയിൽ ദേവകി അമ്മയുമാണ് മാതാ പിതാക്കൾ. മുപ്പതു വർഷത്തിലധികം അദ്ധ്യാപകനായിരുന്നു. 1962-ൽ ആദ്യകഥ പ്രസിദ്ധീകരിച്ചു. ഇരുനൂറ്റി അമ്പതിലധികം കഥകൾ എഴുതിയിട്ടുണ്ട്‌. കലിയുഗം എന്ന നോവൽ ചലച്ചിത്രമാക്കുകയുണ്ടായി. ആകാശം എത്ര അകലെയാണ്‌ എന്ന കൃതിക്ക്‌ മുണ്ടശ്ശേരി അവാർഡ്‌ ലഭിച്ചു.
അവലംബം
വർഗ്ഗം:കഥാകൃത്തുക്കൾ വർഗ്ഗം:കേരള സാഹിത്യ അക്കാദമിയുടെ സമഗ്ര സംഭാവന പുരസ്‌കാരം ലഭിച്ചവർ
ക്രിസ്റ്റീന അനുൻസിയാറ്റ
വിദ്യാഭ്യാസം
ജോർജ്‌ടൗൺ യൂണിവേഴ്‌സിറ്റി മെഡിക്കൽ സ്‌കൂളിൽ നിന്ന് ബിരുദം നേടിയ അവർ. അവിടെത്തന്നെ ഇന്റേണൽ മെഡിസിനിൽ റെസിഡൻസി പരിശീലനവും പൂർത്തിയാക്കി. പ്രബന്ധത്തിന്റെ സിഡി 40 സിഗ്നലിംഗ് ഹോഡ്ജ്കിൻസ് ഡിസീസ് എന്നായിരുന്നു അവരുടെ പ്രബന്ധത്തിന്റെ പേര്.
മെഡിക്കൽ ഓങ്കോളജി ബ്രാഞ്ചിൽ മെഡിക്കൽ ഓങ്കോളജി പരിശീലനത്തിനായി ഒരു പോസ്റ്റ്ഡോക്ടറൽ ഗവേഷകയായാണ് അവർ നാഷണൽ കാൻസർ ഇൻസ്റ്റിറ്റ്യൂട്ടിൽ (എൻസിഐ) എത്തുന്നത്. മൾട്ടിപ്പിൾ മൈലോമയിലെ എൻ‌എഫ്‌-കപ്പബി സിഗ്നലിംഗിനെക്കുറിച്ച് അന്വേഷിക്കുന്നതിനായി അനുൻ‌സിയാറ്റ മെറ്റബോളിസം ബ്രാഞ്ചിലെ ലൂയിസ് എം. സ്റ്റൗഡ്റ്റിന്റെ എൻ‌സി‌ഐ ലബോറട്ടറിയിൽ ചേർന്നു. അണ്ഡാശയ ക്യാൻസർ മാതൃകയിലെ ഈ തന്മാത്രാ പാതകളെക്കുറിച്ചുള്ള പഠനം വിപുലീകരിക്കുന്നതിനായി അവർ മെഡിക്കൽ ഓങ്കോളജി ബ്രാഞ്ചിൽ തിരിച്ചെത്തി. എലിസ് സി. കോണിന്റെ ക്ലിനിക്കിൽ അവർ ഗവേഷണം നടത്തി.
പുറംകണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ
ഔവർ ലേഡി ഓഫ് ദ റോസറി
1650-1655നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ ക്യാൻവാസ് പെയിന്റിംഗ് ആണ് ഔവർ ലേഡി ഓഫ് ദ റോസറി. മുമ്പ് എൽ എസ്‌കോറിയൽ മൊണാസ്ട്രിയിലും പാലാസിയോ റിയൽ ഡി മാഡ്രിഡിലും സൂക്ഷിച്ചിരുന്ന ഈ ചിത്രം ഇപ്പോൾ മാഡ്രിഡിലെ മ്യൂസിയോ ഡെൽ പ്രാഡോയിൽ സംരക്ഷിച്ചിരിക്കുന്നു.
പുറംകണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ